Zuberoako haizpitarteak Aharratze-Kakueta-Santa Grazi-Holtzarte-Larrañe-Irati\nNaturak Zuberoari eman dizkion altxorren artean, ezinbestean azpimarratu behar ditugu bertako mendi-zintzurrak, eta hauen artean ezagunenak, Kakuetakoak.\nUhaitza ibaiak zeharkatzen duen haizpitarte hau sinestezinezko parajea dugu: pare bat kilometrotan zehar, altueran 350 metroraino iristen diren eta leku batzuetan elkarrengandik 3 metrora besterik ez dauden bi horma natural.\nGainera, Pirinioetako lekurik basatien eta zoragarrienetako den arroila hau turismorako prestaturik dago, eta horrela bidezidor, helduleku, zubitxo eta abar luze batez lagundurik, edozeinek du paseo zoragarri hau egiteko aukera. Halere, eguzkiaren izpiak kostata sartzen diren pareta hauen arteko lehen espedizio zientifikoek mende honen hasiera arte itxoin behar izan zuten.\nSanta Grazi herrira iritsi aurretik dugu arroilerako sarrera. Bertan sarrerak saltzen dituzten kafetegia dugu (helduek 25 libera eta umeek 22). Sarreran bertan, segurtasun-neurriak zorroztu nahi izanez gero (ez da derrigorrezkoa) kasko urdin ugarietako batzuk ere har ditzakezue. Gero, ibilbidean zehar, larrialdi-deiak egiteko aparailuak ere badaude, badaezpada. Bideak ez du inongo zailtasunik, baina horrelako neurriak ondo daude badaezpada.\nHaizpitartean sartu aurretik, lakutxo bat utziko dugu eskuinaldean, eta berehala, haizpitartean barrena sartuko gara (ibilbide osoa ondo seinalatuta dago). Sartzen garen unetik bertatik, gero eta txundituago geratuko gara, errekaren albotik doan bide lauaren bi aldeetan horma miresgarriek ikuskizun apartak erakutsiko dizkigutelako, bata bestearen atzetik. Leku batzuetan zerua doi-doi ikusten den horma erraldoi eta orlegi hauen artean, ur-jauzitxo ederrak behatzeko aukera izango dugu tarteka, zein baino zein zoragarriagoa.\nArgazkiak egiteko aukera baduzue, hobe duzue lehenago ibilbide osoa egin eta itzuleran egitea, bestela konturatu aurretik karretea amaituko zaizuelako. Halaber, kontuan hartu leku heze honetan argi gutxi sartzen dela eta agian hiruoineko bat ere beharko duzuela.\nAzkenik, ibilbidea bukatzeko oraindik nondik sortzen den ez dakiten eta zuzenean hormatik irteten den ur-jauzi handi eta ikusgarri batera iritsiko zarete. Metro batzuk aurrerago amaitzen da bidea, estalagmita eta estalaktita harrigarriak dauden Aintzirako Harpean hain zuzen. Hortik aurrera bidea zeharo zailtzen da eta espezialistentzat bakarrik gomendatzen da. Beste guztiontzat onena bide beretik itzultzea da.\nArroilen egutegia eta ordutegia: Egunero martxoaren 15a eta azaroaren 15a bitartean, goizeko 8etatik iluntzeraino. Azkenik, hiru bat orduko joan-etorrirako kontuan hartu oinetako erosoak eramatea.\nEuskal Herriko ekialdeko azken ertzean galdurik, artzain-herrixka sakabanatu hau xiberotarren xarma ongien gordetzen duten horietakoa da. Mendiartean 630 metrotan kokatua, bere izena III. mendean Iruñean sekulako martirioak jasan zituen Santa Graziana hispaniar noblearengandik datorkio.\nBestalde, Santa Grazi, historikoki, Zuberoa eta Nafarroako Erronkariren arteko pasabiderik zaharrenetakoa izan da, Santiagoko Bidearen zati izateaz gain. Horren froga, eta baita herrixkaren arima ere, 1085eko eliza erromanikoa da. Leireko Monasterioaren aginduz erromesentzako ospitale gisa eraikia, atzeko mendixken aurrean solemnitate handiko itxura islatzen du, hainbeste mendetan zehar inguru bakarti hauetako errege izan denaren solemnitatea alegia.\nItxura bitxia duen eliza honen arkitektura (alde batean bi teilatuko kanpandorre garaia eta alboan teilatu maldatsu eta bakarra duela) inguruko etxeetakoekin bat eginik dago, osotasun ederra eratuz. Barrualdea hiru barneluzegotan banatua dago, eta aldarearen inguruko kapitel polikromatuak nabarmentzen dira bereziki, Bibliako pasarteak irudikatzen dituztenak.\nElizaren alboan hilerri interesgarria daukagu. Bertan, elizaren ataldearen alboan, hilarri diskoidal zaharren artean landutako gurutze eder bat aurkituko dugu. Azkenik, elizaldearen ondo-ondotik Ehujarreko Arroilara eramango gaituen bidezidorra abiatzen da.\nHOLTZARTEKO ARROILAK ETA ZUBIA\nZuberoako Pirinio aldean, Larrañetik gertu, Euskal Herriko parajerik ikusgarrienetako bat dugu Holtzarte. Izan ere, honako hau Zuberoako beste arroiletatik bereizten duena zera da, zintzurraren gainean zintzilik dagoen pasabide edo zubitxoa, Indiana Jones-en filmen antzerakoa.\nHoni esker, zintzurretako bat goialdetik eta erdi-erditik behatzea eta gozatzea ahalbidetuko digu, paregabeko ikuskizuna eskainiz. Kakueta behetik gora ikusi baduzue, oraingo honetan Holtzarte goitik behera behatzeko aukera izango duzue. Dena den, zubi hau filmetakoak baino askoz ziurragoa da, burdinezko kableek eusten diotelako, eta pasabidearen ezker-eskuin altuera handiko sare bana dugulako, istripuak gerta daitezela zailduz.\nLarrañe baino hiru bat kilometro lehenago dugun Logibarko Aterpetxearen atzealdeko aparkalekutik irtengo gara. Aparkalekutik errekaren sorbururantz abiatuko gara, hura eskuinean dugula gorantz joaz. Bidea gogortu egiten da tarteka, eta euria egin badu lokazturik egon daiteke, baina bide bakarra da, eta beraz ez dago galtzerik.\nErreka beti eskuinean dugula, batzuetan pixka bat urrundu behar badugu ere, bista ederrak dituen 40 bat minutuko bide honetatik goraino iritsiko gara. Bidea agian gogor samarra izan dela baina halere erabat merezi izan duela konturatuko zarete. Zuen aurrean Olhadoibia (ezkerrean) eta Olhado (eskuinean) haizpitarteak elkartzen diren aparteko lekua ikusiko duzue.\nBide izugarri honi jarraituz berehala txundituta utziko zaituzten zubia ikusiko duzue, Euskal Herrian daudenetatik ederrena (besterik baldin badago). 200 metroko altueran dagoen zubia basoa ustiatu ahal izateko egin zen, eta esan dugun moduan, zeharkatzea oso zirraragarria baina arriskurik gabea da. Pentsa ezazue bertako bista, jasan litekeen zorabioa baino askoz ederragoa dela.


Aste honetan hitzordu bat duzu G7rekin: esaiezu zer pentsatzen duzun beraien politikez\nMunduko 7 estutu aberatsenen agintari gorenak batzartuko dira aste honetan Biarritzen. Ingurua zeharo bunkerizatu dute, baina ez litzateke logikoa izango bunkerizazio horren gainetik beraien politikez zer iritzi dugun azaltzeko aukera aprobetxatuko ez bagenu. G7 EZ! plataformak Irun eta Hendaia bitartean antolatu du “kontragailurra”. Nabarmentzekoa iruditzen zaigu larunbatean, abustuaren 24an, egingo den manifestazioa. Oso-oso jendetsua izango da, seguru.\nInformazio guztia g7ez.eus webgunean aurkituko duzu.\nLa entrada Aste honetan hitzordu bat duzu G7rekin: esaiezu zer pentsatzen duzun beraien politikez aparece primero en Eguzki Talde Ekologista.


A.I. | EA - Eusko Alkartasuna\nHasiera » Giza Eskubideak » A.I.\nArgitaratua honek egina: Prentsa Bulegoa data Urr 31, 2002 honetan: Giza Eskubideak\nAmnesty International erakundeak Errusian gertatzen den giza eskubideen urraketa azaltzeko eta salatzeko kanpaina jarri zuen martxan astelehenean. Horren bidez, AIk iritzi publikoaren kontzientziazio lan bat jorratu nahi du; alde batetik, Txetxenian gertatzen ari dena gogoraraziz, eta, bestetik, Errusian bertan milaka eta milaka biztanlek bizi duten zapalketa sistematikoa plazaratuz.\nSobiet Batasuneko sistema komunistatzat jotzea zuzena ote den ez da gaur hizpide, baina munduko bigarren potentzia militarrak, ustez komunismoan zegoela, giza eskubideen urraketa indibidualak eta kolektiboak egin zizkion bere biztanleriari; besteak beste eslaviar zuriak ez ziren etnien aurka, iritzi politiko desberdinak zituzten hainbat herritarren aurka eta sistemak onartezintzat jotzen zituen bizimoduak hautatzen zituztenen aurka. Gutxi dira gaur egun egia historiko hori ukatzen dutenak, joera ideologiko stalinista batzuk salbu, eta ezker eta eskuinaren gaur egungo debate ideologikoan oso erabilia da SESBeko egia latz hori ezkerraren aurkako erasoak egiteko. Zilegi litzateke ezkerrari erasotzea lehenaldian egindako akatsengatik, baina zilegitasun hori zalantzan jartzen da baldin eta argudio hori erabiltzen dutenek ez ikusiarena egiten badute eskuina denean egia latz horiek praktikan jartzen dituena. Gaur egungo Errusia aztertuta, non daude orain ezkerrari giza eskubideen urraketak leporatzen dizkietenak? Putin eslaviarra ez den herri baten genozidio sistematikoa egiten ari da egunez egun Txetxenian, eta, horretaz gain, Errusia zaristaren ezaugarrietako batzuk biziberritu ditu, adibidez, gutxiengo etnikoen, behartsuen aurkako torturak eta jazarpenak, espetxeetan dauden emakumeen eta umeen aurkako esplotazio eta eraso sexualak. Halere, ukaezina den errealitate horri komunismo adjektiboa gehitzerik ez dagoenez, ezinbestekoa da ezkutatzea, eta, agertuko balitz, ukatzea. Fidel Castrori prentsa askatasuna ez dagoela leporatzen dioten bitartean, onartzen dute Putinek hedabide denei informatzeko duten eskubidea ezeztatzea, Txetxenian sartzea debekatuz. Eta zer esanik ez, Milosevic gaur egun Hagako epaitegian badago, zein da Putin bertan ez egotearen aitzakia? Gure gizatasunaren alde, Kontzientzia bikoitz horren aurkako borroka egin behar dugu une oro eta leku oro.\nAmnesty Internationalen gaineko gogoeta helarazi nahi dizuet artikulua amaitu aurretik. Akatsak akats, lasaigarria da nazioarteko erakunde garrantzitsu batek azterketa parametro berdinak erabiltzea egoera guztien analisia egiteko garaian, salatu behar dena salatuz. Batzuek asko eskertzen dugu bere lana, eta ildo berean jarrai dezala eskatzen diogu.


Begi-lausoetarako tratamenduak - Begitek | Innova Ocular\nTELEFONOA 943 32 22 33\nInnova ocular - Begitek\nInnova Ocular Proiektua\nBegi Lausoko (kataratak) Unitatea\nBegi Azalerako Unitatea\nOftalmologia Pediatrikoaren Unitatea\nInnova Ocular Aldizkaria\nBegi Lausoa (katarata)\nGaldetzearen arrazoia Begi Lausoa (Katarata) Kirurgia Errefraktiboa Kornea Glaukoma Kirurgia Okuloplastikoa Oftalmologia Pediatrikoa Erretina Begi lehorra\nHautatu klinika bat Beasain Donostia\nEremu guztiak ez dira sartu ESKATU INFORMAZIOA BIDALI\nBegi Lausoa (Katarata) | Innova ocular - Begitek\nTratamenduetarako > Begi Lausoa (Katarata)\n60 urtetik gero, ia jende guztiak du begi lauso apur bat. Begi lausoaren kirurgia beharrezkoa gertatzen da, begi lausoak irakurketa edo kotxea gidatzea diren bezalako eguneroko ohiko jarduerak eragozten dituenean; hau da, pazientea bere ikusmenarekin pozik ez dagoenean eta oftalmologoak ikusmen galera horren kausa bezala begi lausoa diagnostikatu duenean.\nBegi lausoaren kirurgiarekin kristalino opakua ezabatzen da. Prozedura kirurgiko hau mundu garatuan gehien praktikatzen dena da.\nKirurgialariak bere mikrotresnak begi barruan sartu eta, energia ultrasonikoaren askapen eta aspirazio sistema konbinatuaren bidez, fakoemulsifikazioz bezala begi lausoa ezabatzen du.\nBegi lausoaren kirurgiara gehitutako azken teknologiak, kirurgia mota honetan ematen den arrakasta portzentaje handia eta bai ebakuntza ondoko errekuperazio arina ere, posible egin ditu, prozedura guztia ebaki hain txiki batetatik zehar egiten denetik, ebakia arin osatzen delako ebakiondorik utzi gabe.\nBegi barneko leiarrak\nLehengoa 1949. urtean jarri zen. Harrezkero diseinuan, materialetan, fabrikatzaileetan eta leiarren potentzia kalkuluan egondako aurrerapen handiak direla eta, begi barneko leiarrak jartzea begi lausoko kirurgiaren lehen aukera bihurtu da.\nLeiar modernoak, erdigune dioptriko bat eta begi barruan bere finkatze eta egonkortasuna ziurtatzen duen gune periferiko batez osatzen dira. Tolesgarriak dira gehienetan eta mikromatxarda batzuez edo injektoreez ezar daitezke. Bere segurtasuna, orain arte munduan ezarritako 500 milioi leiar baino gehiagok bermatzen dute.\nArrisku eta konplikazioak\nJakina da, edozein ebakuntzak arrisku eta konplikazio potentzialak dituela; begi lausoaren kasuan ez dira batere ohikoak, nahiz eta probabilitatea kirurgialariaren arabera aldatu. Informazio hau begi lausoaren kirurgiaren hitzaurre bezala ulertu behar da eta zure kirurgialariari dagokio ebakuntzaren arrisku potentzialei (arrisku hauek modu egokian informatutako baimenean jasota geratzen dira, eta begi lausotik operatzen denak xeheki irakurri behar izango ditu), edo zure kasu partikularrean, onura posibleei buruz, zu informatzea.\nGomendioen artean garrantzitsuena, kirurgia baino lehen pazienteak arduraz prestatzea da.\nArriskuak txikiagotzeko, operatuko diren pertsonen osasun egoera ezagutzea baliagarria da. Horretarako osasun galdeketa bat erantzutea gomendatzen dugu, ikerketa analitikoa eta elektrokardiograma egiten ditugu, eta beharrezko ikusten dugun kasuetan, torax-erradiografia bat aholkatzen dugu.\nBegi lausoaren kirurgia anestesia lokalarekin egiten da, eta kasu gehienetan tanta anestesikoak botatzea soilik behar izaten da.\nLarritasunaren kontrol egokia eta kolaborazio egokia ziurtatzeko, beharrezkoa izan daiteke mediku anestesista batek ikuskaturik, sedazio minimo bat ematea.\nKirurgia minik gabe praktikatzen da 20 minutu baino gutxiagoko prozedura baten bitartez; mikroskopio kirurgiko batekin, mikrotresneria egokiarekin, eta fakoemulsifikazio teknikarekin, ongi trebatutako oftalmologo bat prozedura kirurgiko zuzena praktikatzeko gai izango da eta horrek ikusmen errehabilitazio egokia ziurtatuko du.\nDonostian edo Beasainen dauden Begi Lausoko Kirurgia bidezko tratamenduen aukerak bilatzen ari bazara, kontsulta ezazu webgune honetako informazioa.\nBegi lausoa kristalinoaren lausotasuna edo opakutasuna da eta adina eta beste arrisku faktore batzuen eraginez ematen da.\nLagun diezazukegu? Beti egongo gara beste aldean behar gaituzunean.\nHarremanetarakoInnova Ocular Begitek Donostia: 943 32 22 33\nOrdutegia Al-Or 9:00-20:30\nInnova Ocular Begitek Beasain: 943 80 58 08\nOrdutegia Al-Og 15:00-20:00\nHELBIDEA Plaza Teresa de Calcuta, 7, Donostia\nZapatari kalea, 2, Beasain\nEremu guztiak ez dira sartu Sent ok BIDALI


ETXARI ARANAZKO FERIETAKO ARTISAU ETA EKOIZLEEN AZOKA 2017 - Etxarri Aranazko Udala / Ayuntamiento de Etxarri Aranatz :: Sakana - Nafarroa - Euskal Herria. Etxarri Aranazko Udala :: Etxarri Aranatz - Sakana - Nafarroa - Euskal Herria\nETXARI ARANAZKO FERIETAKO ARTISAU ETA EKOIZLEEN AZOKA 2017\nETXARRI ARANAZKO FERIETAKO ARTISAU ETA EKOIZLEEN AZOKA 2017\nUrriaren 1ean , igandea, 10:00-15:00\nEkoizle eta artisau azokan parte hartzeko izen-emate epea irailaren 15a arte egongo da zabalik. Epez kanpo jasotako eskaerarik ez da onartuko. Azoka Urriaren 1ean izango da, eta aukeratuak nortzuk izan diren irailaren 22an jakinaraziko da.\nParte hartzeko orduan ondorengo IRIZPIDEAK hartuko ditugu kontuan:\nEgindako lanaren kalitatea.\nEtxarri Aranazko edo Sakanako herritarra izateak lehentasuna izango du.\nArtisau ziurtagiria edo autonomoetan altan egotea.\nLan, produktu, ezberdinak eta originalak lantzea azokaren aniztasuna bermatzeko.\nAzokan bertan norbere lanaren erakustaldia egitea, hau da lanean jarduteko aukera izatea azokak irauten duenean edota lana burutzeko egiten den prozesua ikusi ahal izatea.\nSortzailea eta ekoizlea postuan egotea.\nKontakturako telefono zenbakia edota e-posta\nArtisau ziurtagiria edo autonomoetan altan egotearen ziurtagiria.\nNorbere lanaren deskripzioa.\nNorbere lanari buruzko azalpena. Lana hobeto ulertu ahal izateko edozein informazio gehigarri kontuan hartuko da (argazkiak, blogak, webguneak … ).\nPostua jartzeko beharrezko neurria metrotan.\nProposamen guztiak Etxarri Aranazko Udalean jasoko dira e-posta, posta arrunt bidez edota eskura utzita:\nKale Nagusia, 10 31.820 Etxarri Aranatz (Nafarroa)\nTelefonoak: 948460004 / 948 460930 / 606239008\nE-posta: kultura@etxarriaranatz.eus Ordutegia: Astelehenetik ostiralera, 10:00-14:00\nOHARRA: Antolakuntzak estalpea jarriko du, baina norberak bere postua hornitzeko behar duen materiala ekarri beharko du, mahaiak, aulkiak… Euriagatik sortutako kalteez ez da arduratuko Etxarri Aranazko Udala.


Goiherrik irabazi du Euskadiko Sokatirako Txapelketa 560 kilotan | EHK\nby ehkirola eus | 2020/09/13\nPasa den larunbatean, Fadurako atletismo pistako landan lehiatu zen Euskadiko Lur Gaineko Sokatira Txapelketa 560 kiloko kategorian. Lau taldek parte hartu zuten txapelketa honetan eta azkenean Goiherrik eraman zuen txapela etxera.\nGaraipena azkeneko tiraldian erabaki zen, non Erandioko Goiherri eta Laukizko Gaztedi aritu ziren nor baino nor gehiago. Aurretik biek irabaziak zituzten Getxo eta Akelarre taldeen aurkako tiraldiak eta beraz haien arteko norgehiagokan erabakiko zen txapela nork jantziko zuen.\nAzkeneko lehia honetan Goiherri taldeko tiralariak nagusitu ziren eta ondorioz 560 kiloko kategorian aurtengo Euskadiko txapeldunak dira, guztira 9 puntu lortuta. Bigarren postua Gaztedirentzat izan zen, 6 punturekin. Hirugarren Getxo sailkatu zen 3 puntu erdietsita, eta laugarrena Akelarre izan zen, punturik pilatu gabe.\nBost mailetan jokatu da Euskadiko Txapelketa, eta horietariko lautan lortu du garaipena Goiherrik: 680, 640, 600 eta 560 kilotan. Salbuespena 580 kilotako kategoria mistoan eman zen, non Gaztedi izan zen irabazlea, Goiherriren aurretik.\n-Bosgarren eta azken jardunaldian, irailaren 5ean jokatu zena, 560 kiloetako kategorian, Getxo, Goiherri, Akelarre eta Gaztedi taldeak aritu ziren. Goiherri izan zen txapelduna, bigarren Gaztedi, hirugarren Getxo eta laugarren Akelarre sailkatu zen.


Prekarietatearen aurka, lanuztea - Uztarria (Azpeitia)\n2018ko mai. 31a, 08:00\nEstatalizazioa=prekarizazioa. Lan marko propioaren alde lelopean, bi orduko lanuzteak egin zituzten atzo langileek, LAB sindikatuak deituta. Azpeitian, dozenaka lagunek egin zuten bat mobilizazioarekin, eta eguerdian, kiroldegiaren ondoko biribilbunean elkartu ziren lanuztea egin zutenek.\nMobilizazioarekin bat egin zuten langileak zoriondu ditu sindikatuak, eta atzoko lanuzteak "beharginak kontzientziatzeko eta arazoa herriratzeko" balio izan zuela adierazi du. "Zoritxarrez, bidea luzea da, eta ezin izango dugu bakarrik egin. Gaurkoa beste mugarri bat izan den heinean, langileak batzen joango gara. Gaur, soilik LABek egin du deialdia, baina bihar gehiago izango gara, eta etzi zer esanik ez", esan du sindikatuak, eta langile guztiei dei egin die, "ahal duten neurrian", prekarietatearen alde "borrokan" jarrai dezaten. "Gaurkoan ez ditugu prekarietatea eta\nLABek azaldu duenez, sindikalismoak "erronka garrantzitsua" du prekarietateari eta pobrezia egoerari kalean erantzuna emateko, eta horregatik egin dituzte mobilizazioak. "Argi dugu Euskal Herrian aldaketa sozialaren alde dagoela gehiengo handi bat, eta kalean ari gara hori aldarrikatzen; emakumeak, pentsiodunak, lan gatazkak dituzten enpresetako langileak eta Maiatzaren Lehenean kalera irtendako herritarrak dira horren adibide garbia". Orain, baina, Lan Harremanetarako Euskal Esparruaren alde eta estatalizazioaren nahiz prekarietatearen aurka dauden pertsonak mobilizatzea nahi izan du sindikatuak, eta horretarako egin zuen atzoko deialdia.


Deutsche Schule San Alberto Magno ARDITURRI! - Deutsche Schule San Alberto Magno\nNahiz eta normalean pentsatu eskolarekin egiten ditugun txangoek klasea galtzeko baino ez dutela balio, azkenengo honetan gauza asko ikasi ditugu.\nAtzo ikustaldi zoragarri bat egin genuen DBH 4. mailako ikasleok. Arditurrira joan ginen, Euskal Herriko historiari buruz gehiago jakiteko. Parke natural bat da eta Oiartzunen dago, Aiako Harrien aldean. Leku paregabea da, batez ere natura gustatzen zaienentzat.\nHan bi ekitaldi gure zain zeuden. Nire taldeak lehenik bertako gauzarik erakargarriena ikusi zuen. Kaskoa jarri eta gero, noski, meategi batean sartu ginen bisita hasteko. Han hainbat kontu azaldu zizkigun neska atsegin batek. Meategiren datu interesgarrienak eta harrigarrienak hain zuzen. Guk zapaltzen eta ikusten ari ginen ingurua erromatarrek duela 2000 urte zapaldu eta ikusi zuten! Niri betidanik historia gustatu zait eta hori hunkigarria iruditu zitzaidan.\nHan denbora asko eman genuen meategiren solairu ezberdinak ikusten eta datu bitxi gehiago ezagutzen. Niri asko gustatu zitzaidan erromatarrak nola moldatzen ziren entzutea. Tresna baliagarriak zituzten materialak aurkitzeko eta lortzeko. Egia esanda, gidariak esaten zituenak adi egoteko gogoa ematen zigun.\nGero, mendian ibili ginen. Han mota askotako harriak zeuden, baita granitoa ere. Aiako Harriak dira Euskal Herrian granitoa daukaten leku bakarra. Erosioarengatik, mota honetako harriak ikusteko aukera izan genuen eta primeran pasa genuen.\nNire ustez esperientzia hobezina izan da, asko ikasi dudalako eta primeran pasa dudalako nire ikaskideekin.\nApirilaren 22an, asteartean, Arditurriko meategiak ezagutzera joan nintzen nire DBH 4. mailako ikaskideekin batera. Astebete lehenago gure euskarako irakasleek txangoa egingo genuela esan zigutenean, oso aspergarria izango zela iruditu zitzaidan baina pentsatu nuen klaserik gabeko egun bat izango zela.\nAutobusean sartu ginenean konturatu nintzen nire lagunak ni bezala zeudela. Aspertuta. Guk bakarrik genekien meategi bat ikusiko genuela eta zerbait berria ikasiko genuela.\nArditurri Oiartzun aldean dago, Aiako haitzetan.\nHeldu ginenean bi taldetan banandu gintuzten eta, beste taldekoak mendialdera zihoazen bitartean, guk lehen meategia ikusiko genuela esan ziguten. Meategiari buruz zerbait jakiteko, bertan sartu baino lehen bideo bat ikusi genuen.\nNahiz eta bideoan oso euskara zaila hitz egin, gauza interesgarriak ikasi genituen.\nAlde batetik, erromatarrek meategi hartatik zilarra atera zutela. Are gehiago, haiek egindako tunelak eta baita cunniculum-a ere, gaur egun ikus ditzakegu.\nBestetik, Erdi Aroan, burdin meategia izan zen. Hortik dator Arditurri izena, “ardo iturri”, burniak urari ematen zion kolore gorriagatik, hain zuzen.\nAzkenik, eta mende batean zehar ustiatu ondoren, 1990ko hamarkadan lekua itxi zuten.\nBideoa ikusi eta gero, eta kasko eta guzti, meategian sartu ginen.\nOso leku hezea da (uraren soinua entzun genezakeen) eta oso-oso iluna. Gainera tenperatura bera izaten da beti, 9-12 gradu artekoa.\nGure bidean zehar gidariak puntu bakoitzeko bitxikeriren bat kontatzen zigun.\nNik behintzat, asko ikasi nuen eta orain badakit kobazuloak kare harrietan sortzen direla; meategiak, ordea, beste harri-motak dauzkatela. Meategian harri eta mineralak ikusi genituen. Burdina horman ikus genezakeen baino baita kalzita eta granitoa ere. Oso interesgarria iruditu zitzaidan.\nHamaiketakoa jateko etenalditxo baten ondoren, berriro meategian sartu ginen.\nBigarren aldian hirugarren mailan geunden eta han linterna erabili behar izan genuen oso ilun zegoelako. Azken egunotan izandako euri kopurua handia izan zelako txamarra guztiz bustita geratu zitzaidan.\nMeategiko hirugarren mailan erromatarrek egin zituzten tunelak ikusi genituen eta duela 50 urte egindako tuneletan egon ginen. Oso ondo pasa nuen.\nMeategitik atera ginenean, gidariarekin hitz egin genuen eta berak esan zigun mendian ibilaldi txiki bat egingo genuela. Oso ondo iruditu zitzaigun bustita geundelako eta eguraldi horrekin denbora gutxitan lehortuko ginen. Ibilaldian zabortegiak ikusi genituen eta ibai pare bat zeharkatu genituen.\nAutobusera joaten ari ginenean konturatu nintzen ze azkar pasa zen denbora eta oso ondo pasa nuela.\nOso txango polita izan zen!


Modu Ipuinak online erregistratzeko. Play free games online moduak Ipuinak\nAlternative izenak: Modu Ipuinak\nJolastera Modu Ipuinak\nModuak Ipuinak online - kolektiboak multiplayer denbora errealeko estrategia honek, jasotako 2011 saria "Wazemank onena". Modu Ipuinak online jokoa Izan ere duzula zehar Harri Aroko herri txiki bat ematen zaie hasten da, garatzeko behar duzu, eraikuntza, zientzia eta teknologiaren garapenean egiten.\nModuak Ipuinak Online jokoa ez du ordenagailu-jokalaria baldintza berezirik goratzeko, nagusiak baldintza - Internet konexioa.\nJokoan Elkartu Way Ipuinak izen horren pean, joko, posta elektronikoa eta pasahitza eta, baita zure Genero zantzurik bat bezala agertuko sartzea eskatzen du. Bonus joko kodea bat behar duzu, eta bada hori idatzi beharko duzu. Jokoaren oinarriak ezagutzen abian baduzu, historia online erregistratzeko eta multzo ezarpen osagarriak, hala nola, lasterketa aukera, kontinente, eta hiriko klima gisa balio Ikasturtean zehar ahal duzun.\nGarai hartan, noiz historian zehar jokatu duzu, eta horrek modu garapenaren buru aukeratu ahal izango duzu - egingo Abiega lurrak, edo zientzialari ospetsuei aurkikuntza edo astute politikaria egiteko gerlari-konkistatzailea warring hitza, edo, azkenik, munduko merkataritza ibilbideen web osoa txirikordatutako duten merkantzia bat. Warrior bidea denbora gehien egunero gastatzen duzu Joko hau jotzen hartzen, zure bizilagunak azkar aurreratu dezakezu bezala garatzeko eta tropa kopurua da.\nLehenengo hiru baliabide mota guztiak eskura izango dituzu:\nOro har, noiz jokatuko duzun joko Way Ipuinak konektatuta, baliabide barietate handi bat izango duzu\n- Oinarrizkoa (ezagutza, janaria, egurra, metal, dirua)\n- Estrategikoa (granito, pack animaliak, uranioa, sufre, erregai, aluminiozko),\n- Hazkundea baliabideak (fruta, hainbat zerealak, haragia, arraina),\n- Kultur (ardoa, bitxiak, arropa, musika, zinema).\nModuak Ipuinak online joko ditu oso garatu bat merkataritza jokalarien arteko harremanak, beraz, baliabide guztien ezagutza izan ezik, daiteke arrakastaz merkataritza duzu.\nHistoria Path jokatzeko, eta horrek lasterketa jokatu duzun erabaki behar duzu. Guztiak joko hiru lasterketetan: europarrek, Asians, indiarrak. Arraza bakoitzak bere ezaugarriak ditu, baita armak eta tropak ditu.\nHorrez gain, partida paisaiak, zein bere kabuz ekoizpen eta baliabide gordailuak berariazko barietate bat garatzeko eskaintzen. Jokoan daude 4 paisaiak mota:\nHorrez gain, zure herrian egon kokatzen bai kontinenteko edo kostaldeko zona. Zerbitzarietan eskuragarri bost kontinenteetako, bakoitza bere paisaia berezia bakoitzean.\nWarriors tradizionalki landetan kokatuak daude, han askoz erosoagoa borrokan mantentzeko. Zientzialariek konformatu basamortuan, aldi berean babesten du horietako bizilagunak erasotzen ditu, baita beharrezkoak diren baliabideak eskaintzen zientzia garatzeko. Edonola ere esperientziadun jokalari elkar onuragarria lankidetza bizilagun-gerlari lagunarteko harremanak izatea gomendatzen.\nPlay dezakezu online moduak Ipuinak eta ez izan beldurrik posible biasa handiak izango litzateke bat edozein esfera edo bizilagunak alde bat-batean gertatuko aurrerapauso. Guztiak ezagutza zientifiko eta aurrerapen teknologikoak oso estuki nahastuz, gainera, partida banaketa argirik garai sartu da. Guztiak 150 eremu zientifiko desberdinei buruz jokoan.\nBere herrian zara besteekin, konbinatu ahal herrialdeko lortzeko. Kasu honetan, lagging jokalari automatikoki harrapatzeko garapen zientifikoaren eta teknologikoaren maila. Helburua da espazio bat eraiki nahi du.\nTest mundu Handiak, Lurraren eta Apokalipsiaren -\njokoan Puntu honetan, hiru zerbitzarietan daude. Izena eman moduak Ipuinak munduko 12 "Apocalypse" doa.\nGames Online MMORPG online jokoak Modu Ipuinak


Ignacio Baleztena Azkarate - Wikipedia, entziklopedia askea.\n(«Ignacio Baleztena» orritik birbideratua)\nArtikulu hau idazle eta politikari nafarrari buruzkoa da; beste esanahietarako, ikus «Azkarate».\nIruñea, 1887ko apirilaren 2a\nIruñea, 1972ko irailaren 2a (85 urte)\nhistorialaria, politikaria, abokatua eta kantugilea\nIgnacio Baleztena Azkarate (Iruñea, 1887ko apirilaren 2a - Iruñea, 1972ko irailaren 2a) nafar abokatu, idazle eta politikari karlista izan zen. Iruñeko Baleztena etxean bizi izan zen.\nDeustuko eta Salamancako Unibertsitateetan zuzenbidea ikasi zuen. Gazte-gaztetik politikari ekin zion eta 1918an Iruñeko zinegotzi hautatu zuten. Espainiako Bigarren Errepublikan, Lizarrako estatutuaren alde egin zuen. Espainiako Gerra Zibilean, errekete boluntarioa izan zen eta Emilio Molari lagundu zion.\nGuda ondoren Nafarroako museoko zuzendaria eta Eusko Ikaskuntzako kidea izan zen. El Pensamiento Navarro eta Diario de Navarra egunkarientzako ere lan egin zuen, Premin de Iruña eta Tiburcio de Orkabio ezizenak erabiliz. Joshe Miguel eta Radica astekari karlistak zuzendu zituen. Sanferminak ere bultzatu zituen: Uno de enero, dos de febrero... abestiaren egilea izateaz gain, Riau-riaua sustatu eta Muthiko Alaiak peña sortu zuen.\nDe cómo Kilikizarra murió y estiró la garra\nCirilo por San Fermín pasó aventuras sin fin\nAbundio te la cedo\nEl submarino de Dositeo\nBromas de Cupido\nEl Carlismo Navarro Durante el Primer Franquismo, ISBN 84-87863-71-X\n(Gaztelaniaz) Auñamendi entziklopediako artikulua\nISNI: 0000 0000 5945 5000


China Oportunidades De Negocio by GLOBAL INTERNATIO... 1214 views\nPromoció dels vins catalana a xina ... by Promotora d'Expor... 246 views\nPòster de presentació del Baròmetre... by Parque Científico... 456 views\nAritz_Aurkezpena by aireatu_2as3 1551 views\nTarea 4 by atapiaj 233 views\nXVII. Jardunaldi Pedaogikoak: martxoak 11\nHitzaldia: IKASYS Proiektua DBHn\nHizlaria: Maite Gomez, IKASYS Proiektuko koordinatzailea, Haurtzaro (Oiartzun)\nOihan Odriozola, IKASYS Proiektuko software eta hardware arduraduna\n1. 2009-2010 ikasturtea Ikastolen Etxea - Donostia 2010eko martxoa IKASYS proiektua: DBH etaparako proposamena www.ikastola.net\n2. XVII. Jardunaldi pedagogikoak – 2010eko martxoa IKASYS proiektua\n3. XVII. Jardunaldi pedagogikoak – 2010eko martxoa KOKALEKUA  2000. urtetik aurrera Ikastolen Elkartean garatutako hezkuntza alorreko proiektu berriztatzailea da.  2 Azkeneko hiru urteetan bereziki bultzada handia aplikazioen eta edukien garapenean\n4. XVII. Jardunaldi pedagogikoak – 2010eko martxoa HELBURUAK  Konpetentzia orokor eta espezifikoen lorpenerako baliabideak garatzea  Hezkuntzan aspaldian identifikatutako behar pedagogiko 2 batzuei erantzutea\n5. XVII. Jardunaldi pedagogikoak – 2010eko martxoa Konpetentzien garapenean oinarritutako curriculuma garatzen hasi garen une honetan,  Zer leku hartzen du, zer funtzio betetzen du IKASYS proiektuak?  Horrelako proiektu batek zentzurik ba al du irakaskuntzaren eta ikaskuntzaren paradigma berri honetan?\n6. XVII. Jardunaldi pedagogikoak – 2010eko martxoa PERTSONA KONPETENTEA Egoera eta testuinguru zehatz batean eraginkortasunez erantzuteko gai dena, eta horretarako beharrezkoak diren ezagutzak, trebetasunak eta jarrerak era bateratuan eta integratuan erabiltzen dituena.\n7. XVII. Jardunaldi pedagogikoak – 2010eko martxoa •Baliabideen multzo bati egiten zaio erreferentzia; - Jakintzak: kontzeptu, datu eta printzipioak - Diziplinaren baitakoak - Egiten jakiteak: prozedurak eta trebetasunak - Izaten jakiteak: jarrerak - Metadiziplinarrak • Baliabide horiek behar ditu eremu jakin bateko egoera bati irtenbidea eraginkortasunez emateko: - Egoera jakin bati aurre egiteak eskatzen duen zeregina gauzatzerakoan garatzen dira konpetentziak. • Horretarako, ikasleak baliabide horiek mobilizatzeko, transferitzeko eta integratzeko gai izan behar du. - Mobilizatu ahal izateko, baliabideak barneratuta, sistematizatuta egon behar dute. - Egoeraren baitan, baliabideak hautatzen, transferitzen eta integratzen irakatsi egin behar zaie. (Unitate didaktikoak)\n8. XVII. Jardunaldi pedagogikoak – 2010eko martxoa IKASYS Bitarteko honen bidez landu daitezkeen oinarrizko konpetentziak lortzeko beharrezkoak diren baliabideen sistematizazioa bideratzea.\n9. XVII. Jardunaldi pedagogikoak – 2010eko martxoa BEHAR PEDAGOGIKOAK  Ikasle bakoitzak bere estiloa eta erritmoa du ikasteko orduan  Eskolako zenbait eduki ariketak eginez eta buruz ikasiz barneratzekoak dira  Bakoitzaren berezitasun horri irtenbidea emateko, ariketa pertsonalizatuak behar dira 2 Arazoari zein irtenbide ematen zaio gaur egun?  Ikasliburuak erabiliz (liburuek ariketa berak dituzte ikasle guztientzat)  Jarduera liburuak edo koadernoak erabilita.  Fitxak, fotokopiak eta abar.\n10. XVII. Jardunaldi pedagogikoak – 2010eko martxoa IKASYS SISTEMAREN OSAGAIAK  HARDWAREA  IKASBOOK  Armairua + wifi routerra  Web zerbitzaria  SOFTWAREA  Designer: Sortzaileen aplikazioa 2  Trainer: Ikasleen aplikazioa  Inspector: Irakasleen aplikazioa  EDUKIAK  LMHn: 5 arlo; 200.000 ariketa baino gehiago  DBHn: 6 arlo; 125.000 ariketa baino gehiago  Multimedia baliabideak: audio, irudi, animazio…\n11. XVII. Jardunaldi pedagogikoak – 2010eko martxoa ARKITEKTURA www.ikasys.net TRAINER INSPECTOR Zerbitzari nagusia ikasleak irakasleak DESIGNER Ikastolan Designer erabiltzaileak Instalazioa Ikastoletako zerbitzariak\n12. XVII. Jardunaldi pedagogikoak – 2010eko martxoa  DESIGNER: Jarduerak sortzeko eta antolatzeko web aplikazioa  Edukiak sortzeko prozesua (taldean)  Taulak sortu (gelaxkak)  Tipologia zehaztu  Ariketak txertatu\n13. XVII. Jardunaldi pedagogikoak – 2010eko martxoa  Tipologiak: 13 tipologia baina ehunka azpi-tipologia  Adib: Hutsuneak bete, Aukeratu, Erantzuna idatzi, Kokatu…\n14. XVII. Jardunaldi pedagogikoak – 2010eko martxoa  Koskak sortu  Gelaxkak aukeratu  Ordena definitu  Koskak esportatu\n15. XVII. Jardunaldi pedagogikoak – 2010eko martxoa EDUKI KURRIKULARRAK  Sei arlo: Euskara, Gaztelania, Ingelesa, Gizarte-Zientziak, Natur Zientziak eta Matematika  Edukien sorkuntzan ikastoletako profesional talde handi bat aritu da, Ikastolen Elkarteko koordinazio eta aholkularitzapean  Trebakuntzaren, memorizazioaren eta ulermenaren garapenean oinarritutako tipologia askotariko jarduera sorta eskaintzen du  Arloka eta zailtasunaren arabera mailakatutako jarduerak, kosketan antolatuta  Aniztasuna kontuan hartzen du: ikaslearen gaitasunetara eta erritmora egokitutako jarduerak\n16. XVII. Jardunaldi pedagogikoak – 2010eko martxoa ARKITEKTURA www.ikasys.net TRAINER INSPECTOR Zerbitzari nagusia ikasleak irakasleak DESIGNER Ikastolan Designer erabiltzaileak Instalazioa Ikastoletako zerbitzariak\n17. XVII. Jardunaldi pedagogikoak – 2010eko martxoa IKASTOLAKO AZPIEGITURA  IKASBOOK (netbook)  Tresna informatiko mugikorra  Erabilera erraza  1:1  Sist. Eragilea • Ubuntu • Windows 2\n18. XVII. Jardunaldi pedagogikoak – 2010eko martxoa IKASTOLAKO AZPIEGITURA  Armairua o Mugikorrak: Gelaz gela mugitzen dira oraingoz, aprobetxamendua igotzeko 2  Ikasys instalatzeko zerbitzaria o Web zerbitzari lokala, hosting-a, zerb. birtuala…\n19. XVII. Jardunaldi pedagogikoak – 2010eko martxoa IKASTOLAKO AZPIEGITURA web zerbitzaria Internet\n20. XVII. Jardunaldi pedagogikoak – 2010eko martxoa INSPECTOR  Kosken instalazioa  Egitura akademikoa  IkasDat: kudeaketa akademikorako aplikazioa  Esleipenak  Irakaslea ikasleei irakasgai baterako lanak (koskak) esleitzen  Pertsonalizatua!\n21. XVII. Jardunaldi pedagogikoak – 2010eko martxoa TRAINER  Ikasleek ariketak egiteko web aplikazioa  Tipologia guztiak diseinatu dira  Koskan aurreratzeko algoritmoa  Irakasleak aurretik egin ditzake  Emaitzak gorde:  Saioak  Ariketen zuzentasuna  Ikasleak sartutako erantzuna  Igarotako denbora\n22. XVII. Jardunaldi pedagogikoak – 2010eko martxoa TRAINER\n23. XVII. Jardunaldi pedagogikoak – 2010eko martxoa METODOLOGIA ETA ERABILPENA  Orokorki, hamabostean behin ordubeteko saio bat arloko (6 arlo).  Saio bakoitzean hainbat gelaxkaz osatutako koska izeneko sekuentzia ordenatua.  Gure proposamena egunean ordubeteko saio bakarra egitea da.\n24. XVII. Jardunaldi pedagogikoak – 2010eko martxoa METODOLOGIA ETA ERABILPENA  Saio bakoitzean ikasle guztiak koska berri batetik hasten dira. Bukaera anitza.  Oinarrizko gelaxkak hasieran.  Aurreratze irizpideak definituta daude.  Ikasleek erantzun zuzena ikusi behar dute beti.  Ikasleari aurrerapen maila eta zuzentasuna pantailan agertzen zaizkio.\n25. XVII. Jardunaldi pedagogikoak – 2010eko martxoa INSPECTOR  Irakasleak bere ikasleen lanaren jarraipena egiteko web aplikazioa  Gorde diren emaitzak erakusteko  Datuen interpretazioa erraztu ikono bidez: batez bestekotik aurreratuta edo atzeratuta dauden datuak  Ikasleek zer erantzun duten ikusteko aukera  Potentzialtasun handia  Irakaslearen perfila aldatuz doa\n26. XVII. Jardunaldi pedagogikoak – 2010eko martxoa\n27. XVII. Jardunaldi pedagogikoak – 2010eko martxoa\n28. XVII. Jardunaldi pedagogikoak – 2010eko martxoa\n29. XVII. Jardunaldi pedagogikoak – 2010eko martxoa\n30. XVII. Jardunaldi pedagogikoak – 2010eko martxoa\n31. XVII. Jardunaldi pedagogikoak – 2010eko martxoa\n32. XVII. Jardunaldi pedagogikoak – 2010eko martxoa\n33. XVII. Jardunaldi pedagogikoak – 2010eko martxoa\n34. XVII. Jardunaldi pedagogikoak – 2010eko martxoa\n35. XVII. Jardunaldi pedagogikoak – 2010eko martxoa\n36. XVII. Jardunaldi pedagogikoak – 2010eko martxoa\n37. XVII. Jardunaldi pedagogikoak – 2010eko martxoa\n38. XVII. Jardunaldi pedagogikoak – 2010eko martxoa IBILBIDEA  2007-2008 ikasturtea: esperimentazio pilotua LMH  200 ikasle gutxi gorabehera  2008-2009 ikasturtea: esperimentazio orokorra LMH  1.200 ikasle gutxi gorabehera  2009-2010 ikasturtea: hedapena LMH  7.000 ikasle gutxi gorabehera (34 ikastola)  Epe laburrean beste 15 bat ikastola  2009-2010 ikasturtea: otsailetik aurrera DBH 1.zikloan  1.000 ikasle gutxi gorabehera\n39. XVII. Jardunaldi pedagogikoak – 2010eko martxoa EBALUAZIOA  EHUko Filosofia eta Hezkuntza Zientzien fakultateko HIDM taldeak gidatua  Helburuak:  IKASYS proiektuak ikaskuntza prozesuan izan duen eragina baloratzea  Sistema bera eta berau aplikatzeko prozesua baloratzea\n40. XVII. Jardunaldi pedagogikoak – 2010eko martxoa EMAITZAK Maila eta ikasgai guztietan ikasleen errendimendu akademikoaren gehikuntza\n41. XVII. Jardunaldi pedagogikoak – 2010eko martxoa 40 35 30 25 20 45 15 10 40 5 0 Euskara 35 Gaztelera Ingelera Matematika 30 25 20 Esperimentala Kontrola 15 10 5 50 45 0 I n g e le ra I n g u ru n e a 40 E u s k a ra G a z t e le ra M a t e m a t ik a 35 30 25 20 15 10 Esperimentala Kontrola 5 0 Euskara Gaztelera Ingelera Matematika Ingurunea Esperimentala Kontrola\n42. XVII. Jardunaldi pedagogikoak – 2010eko martxoa Euskara Gaztelera 2. mailan Ingelera Errendimenduaren 4. mailan hobekuntza 6. mailan Ingurunea Matematika Ikasleen: Motibazioa IKASYS-en Aniztasunari Kontzentrazioa ebaluazioa erantzun Autonomia Metakognizioa Tresneria eta bitarteko egokiak Softwarea Hardwarea Trainer Ikasbook Designer Armairuak Wi-fi Inspector\n43. XVII. Jardunaldi pedagogikoak – 2010eko martxoa Informazio gehiago: http://www.ikasys.net ikasys@ikastola.net ESKERRIK ASKO!!\n44. XVII. Jardunaldi pedagogikoak – 2010eko martxoa IKASYS Elgoibarko ikastolan


Donostiako Antiguo Berri Zinemak karteldegiaren barruan zinema emanaldiak, "My Hero Academia: Misión mundial de héroes" animazio pelikularen proiekzioarekin.\n(26/11/2021 - 27/11/2021)\nStar Warsen unibertsoa gipuzkoar guztiengana hurbiltzea eta Gipuzkoako Odol Emaileen Elkartearekin lankidetzan aritzea, Star Warsen indarra eta gazteekiko hurbiltasuna baliatuz, gazteen artean emaile ...\nPelikula: "Espíritu sagrado"\nDonostiako Trueba Zinemak karteldegiaren barruan zinema emanaldiak, "Espíritu sagrado" pelikularen proiekzioarekin.\nPelikula: "El lobo y el león"\nDonostiako Principe Zinemak karteldegiaren barruan zinema emanaldiak "El lobo y el león" pelikularen proiekzioarekin.\nDonostiako Principe Zinemak karteldegiaren barruan zinema emanaldiak "La Familia Addams 2: La gran escapada" animazio pelikularen proiekzioarekin.\nDonostiako Trueba Zinemak karteldegiaren barruan zinema emanaldiak, "Lamb" pelikularen proiekzioarekin.


Irungo EH Bildu | Page 24 | Angula Berria\nGehiago irakurriIrungo jai gunea herritik kanpo -ri buruz\nBeste urte batez EH BILDUK ez du adierzpen instituzioanalarekin bat egiten\nZKA argitaratua 7 / Mar / 2014\nAdierazpen instituzionalean azaltzen dena gezurra dela esan du udal taldeak, udal honek ez ditu elkarte eta eragile feministak bultzatzen edo indartzen. Besterik gabe hauen ekimenak paper batean jartzen ditu eta horri deitzen dio prozesu parte hartzaile bat aurrera eramatea.....\nGehiago irakurriBeste urte batez EH BILDUK ez du adierzpen instituzioanalarekin bat egiten -ri buruz\nHitzaldia: "pertsonak eta harreman eredu berri batekin erronkei aurre egiteko gaitasuna"\nsugorri argitaratua 15 / Ots / 2014\nAsteartea, Otsaila 18, 2014 - 19:30 -tik 22:30 -ra\nBertan Peio Alcelay arituko da hizlari gisa. Bera eta Koldo Saratxagaren esperientzia oinarri gisa hartuta harreman eredu berrien gogoeta egiteko parada ezin hobea izango da.\nHitzaldiak perfil ekosozioekonomiko garbia badu ere, AMPO enpresaren ereduan oinarritua, egun gure gizartean geroz eta zabalduagoa den hausnarketa batekin dantzan ariko da; gauzak egiteko eta arazoak konpontzeko beste eredu bat posiblea dela alegia.\nGehiago irakurriHitzaldia: "pertsonak eta harreman eredu berri batekin erronkei aurre egiteko gaitasuna" -ri buruz\nHondakin organikoen bilketaren lehehengo datuen aurrean EH BILDU-ren oharra\nZKA argitaratua 12 / Abe / 2013\nIrungo EH Bildu.- Txingudi mankomonitatean hondakin organikoaren bilketa maiatzean hasi zenetik lehenengo datuak argitaratu dituzte lehenedakari eta lehendakariordeak. Beraien balorazioa positiboa izan da, parte hartze eta bilketa handiagoa lortu delako.\nEz genuke ahaztu nahi, eskualdean 2011 urtean jarritako proiketu pilotuan izena emandako etxebizitzen erdiak ez zuela hondakin organikoa bereizten jarraitu. Herritarren borondatea eta kolaborazioari administrazioaren esfortzua gehitu behar diogu halakorik gerta ez dadin.\nGehiago irakurriHondakin organikoen bilketaren lehehengo datuen aurrean EH BILDU-ren oharra -ri buruz


Abebe Bikila - Wikipedia, entziklopedia askea.\nAbebe Bikila (ge'ez alfabetoan: አበበ ቢቂላ) (Jato, Amhara, 1932ko abuztuaren 7a - Addis Abeba, 1973ko urriaren 25a) distantzia luzeko lasterketetan aritzen zen etiopiar atleta izan zen. 1960 eta 1964ko Olinpiar Jokoetan maratoiko urrezko domina irabazi zuen.\nShewa (en) , 1932ko abuztuaren 7a\nAddis Abeba, 1973ko urriaren 25a (41 urte)\nmaratoilaria, iraupen-lasterkaria eta atleta\nMarathon world record progression (en) 8.116,2, 135,27\nMarathon world record progression (en) 7.931,2\n1968ko Udako Olinpiar Jokoak\n1964ko Udako Olinpiar Jokoak\n2 Lortutako sari nagusiak\nAbebe Bikila Etiopiako herrixka bateko ahuntzain baten semea zen. 17 urterekin Addis Abebara joan eta Haile Selassieren Guardia Inperialean sartu zen. Onni Niskanen suediar prestatzailearen eskutik, 1960ko Olinpiar Jokoetako maratoian aritzeko entrenatu zen. Lasterketaren egunean, kirol oinetakoek min ematen ziotela eta, oinutsik laster egitea erabaki zuen. Bikilak, lasterketa irabazteaz gain, munduko errekorra hautsi zuen, 2:15:16.2 denborarekin. Garaipen horrekin, Olinpiar Jokoetan urrezko domina irabazten zuen Saharaz hegoaldeko Afrikako lehen atleta bilakatu zen.\nLau urte geroago, Tokioko Olinpiar Jokoetan, berriro urrezko domina eskuratu zuen. Orduan ere munduko marka berria ezarri zuen: 2:12:11. 1968ko Olinpiar Jokoetan, lesio baten, eta oxigeno urritasunaren ondorioz, 17. kilometroan proba utzi behar izan zuen. Urte bat geroago, zirkulazio istripu batean paraplegiko geratu zen.\n1973ko urriaren 25ean hil zen, garuneko odoljario batek jota. Hiletan 65.000 lagun bildu ziren Etiopiako heroi nazionalari adio esateko.\nLortutako sari nagusiakAldatu\nUrrea 1960ko Udako Olinpiar Jokoak (Erroma) Maratoia\nUrrea 1964ko Udako Olinpiar Jokoak (Tokio) Maratoia\n↑ a b c Abebe Bikila, el corredor descalzo Lavanguardia.com\nWikimedia Commonsen badira fitxategi gehiago, gai hau dutenak: Abebe Bikila\nEdurne ELIZONDO: Atzera Begira: 1960 Abebe Bikila[Betiko hautsitako esteka] Berria.info\nJoxeba LIZEAGA: Mamo Wolde eta Abebe Bikilaren aberria[Betiko hautsitako esteka] Aiurri.com\n(Ingelesez) Abebe Bikila Sports-reference.com\n(Ingelesez) Simon MARTIN: 50 stunning Olympic moments No24: Abebe Bikila runs barefoot into history Guardian.co.uk\nAzken aldaketa 12 otsaila 2021(e)an, 21:28(e)tan\nOrriaren azken aldaketa: 12 otsaila 2021, 21:28.


Ostatuak 22:00etan itxi beharko dituzte Ipar Euskal Herrian | Gizartea | Berria\nBaionako ostatu bat, uztailean. Bob Edme Tamaina handiagoan ikusi\nEgoera epidemiologikoak okerrera egin duela eta, neurri gehigarriak iragarri ditu Eric Spitz Pirinio Atlantikoetako prefetak. Ostatuei dagozkie gehienak: 22:00etan itxi beharko dute ostatuek; ordu horretatik aitzina ezinen dute eramateko alkoholik saldu, eta musika ezinen dute ozen jarri irekita dauden bitartean. Jatetxeak salbuetsita daude itxiera ordutik, Spitzek azaldu duenez. 22:00etatik 08:00etara karrikan alkohola edatea ere debekatu du prefetak. Ortzegunetik aitzina egonen dira neurriak indarrean, gutienez hamabortz egunez: epe hori igarota, berriz aztertuko dute neurriak kendu ala gogortu, osasun egoeraren arabera.\nOstatu eta jatetxeek bezeroen erregistro bat egin beharko dute: haien izen-abizenak eta haiekin harremanetan jarri ahal izateko kontaktu bat utzi beharko dute bezeroek. Hamabortz egunez atxikiko du informazio hori ostatuaren jabeak, eta ondoren suntsitu egin beharko du. Soilik koronabirusaren kontrolerako erabili ahal izanen dituzte datuak.\nHerrietako bestak eta gaualdiak ere debekatu eginen dituzte, baita eskoletako ateraldiak ere.\nKirol instalazioetarako neurri berriak ere jarri ditu prefetak: banakako aldagelarik ez duten igerilekuak itxi egin beharko dituzte, eta bertzelako kirol eraikinetako aldagelak itxi eginen dituzte, klub profesionaletako eta eskoletako erabiltzaileentzat salbu.\nMaritxu Blanzaco Akitaniako ARS osasun agentziako Pirinio Atlantikoetako ordezkariak koronabirusari buruzko departamenduko datu orokorrak eman ditu —ez dago Ipar Euskal Herriko datu orokorrik—: intzidentzia tasa 208,9koa da 100.000 biztanleko Pirinio Atlantikoetan, eta positibotasun tasa, berriz, %11,9koa. Baiona inguruan, hobea da egoera: BAMen %8,8ko positibo tasa dagoela jakinarazi du Blanzacok, eta Baionako ospitaleko ZIUan sei lagun daudela orain.\nFoku nagusiak unibertsitateetan eta kirol jardueretan daudela jakinarazi du Blanzacok: BAMen gehienak. Oraingoz ez dago fokurik Ipar Euskal Herriko zahar etxeetan.\nEgoera «kontrolatua» dagoela uste du Spitzek, baina ez du baztertu neurri gehiago hartu behar izatea egoera okertzen bada. Orain arte hartutako neurriek ere indarrean segituko dute: erraterako, sei lagunetik gora ezinen dira elkartu, eta ezinen da zutik egon ostatuetan. Prefetak azaldu du oraingoz ez dituztela neurri gogorragoak hartuko, «bizitza sozial eta kulturalari» eutsi nahi dietelako. Test ugari egiten ari direla nabarmendu du, eta ospitaleetako egoera ona dela: «Hori da erabiltzen dugun irizpide nagusia».


BilbaoArtek Eduardo Hurtadoren erakusketa berria jasoko du - Deia\n'Invocar lo cursi' izenekoa\nBilbaoArtek Eduardo Hurtadoren erakusketa berria jasoko du\ndeia.eus | bilbao 14.06.2021 | 18:39\nEduardo Hurtado artistak 'Invocar lo cursi' izeneko bere lan berria erakutsiko du BilbaoArte Fundazioan uztailaren 9ra arte. Obra astelehenetik ostiralera ikusi ahal izango da, arratsaldez, 17:30etik 20:30era bitartean. Obra honek artistak berak azken urteetan garatutako hainbat diziplinatako lanak jasotzen ditu.\nLau astetan zehar BilbaoArteko erakusketa aretoak instalazio formako diziplina anitzeko erakusketa hau hartuko du, eta bertan pinturazko piezak, eskultura, bideoa, marrazkia, oihalezko lanak eta argazkigintza lanak aurkituko ditugu. Artistaren arabera 'Invocar lo cursi' osatzen duten piezak ez daude itxita, baizik eta batzuen eta besteen arteko elkarrizketan ulertzen dira. Proposamenak modu globalean pentsatua izan eta hazi den proiektu baten egungo unea irudikatzen du.\nErakusketa honetan, gela bi ataletan egituratzen da. Alde batetik, sarrera, beste proiektu batzuk muntatzeko logikei erantzuten diena eta ia biltegi gisa konfiguratzen dena; Eduardok kontzeptu horretatik lan egin ohi du. Bestalde, zati nagusia dugu, 'Invocar lo cursi' proiektuan erakusketa-garapen handiagoa duena, iaz BilbaoArten egindako lan batzuekin eta azken hilabeteetan amaitutako pieza batzuekin.


Goierriko etxeko sukaldaritza, 'Juego de Cartas' saioan | El Diario Vasco\nTelevisiónGoierriko etxeko sukaldaritza, 'Juego de Cartas' saioan\nGoierriko etxeko sukaldaritza, 'Juego de Cartas' saioan\nHonako jatetxaeak jarriko dira aurrez aurre: Lazkaoko Nerea, Ezkioko Agirretxea, Aramako Toki Alai eta Legazpiko Goiherri\nLunes, 30 septiembre 2019, 10:53\nAsteleheneko 'Juego de Cartas' saioa Goierrira joango da tradizioa, egiazkotasuna eta betiko zaporeen bila. Hasteko, Itxaso Sukiaren Nerea jatetxean egongo dira, Lazkaon. Inguruko baserrien osagaiekin prestatzen du Itxasok bere menua.\nOndoren Ezkiora joango dira. Bertan, Juanjo Martínez de Rituertok eta Marijo bere emazteak Agirretxea jatetxea erakutsiko dute. Maider Carcellerrek eta Eli bere bazkideak begano eta makrobiotekoentzat egokitutako menua eskaintzen dute Aramako Toki Alai jatetxean.\nLegazpin amaituko dute bidaia. Xibain Pernet Goiherri jatetxeko jabea eta sukaldaria da, baita euskal sushi-aren sortzailea ere. 'Juego de Cartas' astelehen honetan izango da ikusgai 22:30ean ETB2n eta eitb.eus-en.\n'First Dates' se va de crucero Berrizen izango dira 'Herri Txiki, Infernu Handi' saioan


Gazte Asanbladak 10 urte bete dituela ospatzeko egun osoko festa, larunbatean - Amurrio - Aiaraldea.eus\nGazte Asanbladak 10 urte bete dituela ospatzeko egun osoko festa, larunbatean\nTxabi Alvarado Bañares 2017-06-07 06:50\nTremenda jauria izango da gauean kontzertua eskainiko duen taldeetako bat. / Tremenda Jauria\nAstarte, Placton, Tremenda Jauria eta Batek daki taldeek joko dute gauean.\nEgitarau oparoa prestatu du Amurrioko Gazte Asanbladak datorren larunbaterako (ekainak 10). “Haritik harira, hamar urte badira” lemapean antolatu dute eguna. Izan ere, hamar urte betetzen ditu aurten Gazte Asanbladak. Duela astebete plazaratu zuten urteurrena ospatzeko abestiaren bideoklipa, Burubio Musika Elkarteko kideekin elkarlanean eginikoa:\nGoizeko hamaiketan jaurtiko da hasiera suziria, eta tortila txapelketari ekingo zaio jarraian. Lehiaketan parte hartu nahi duten taldeek ekainaren 8a (osteguna) baino lehen eman beharko dute izena Txokogorri tabernan, euro baten truke. Parte hartzaile bakoitzak bere material eta osagai propioak eraman beharko ditu.\n11:30etik aurrera haurrentzako eskaintza nagusituko da: tailerrak eta puzgarriak egongo dira, Ane Gebara ipuin kontalariarekin batera. Saskibaloian jokatzeko aukera ere izango dute umeek, Zaraobe taldearen eskutik.\nHamabietan hasiko da 3x3 Futbito txapelketa. Partaideek 11:00etan eman beharko dute izena Juan Urrutia plazan, 3 euro ordainduta. Sokatira norgehiagoka ikusteko aukera egongo da baita, Artziniegako Bizindar taldearen eskutik. 14:30ean izango da bazkaria San Anton plazan. Txokogorrin lortu daitezke tiketak, 10 euroren truke. Mus Txapelketa eta bertso-hop emanaldia egongo dira ostean, Izar Mendiguren, Paula Amilburu eta Ander Solozabalen eskutik.\n19:00etan kalejira abiatuko da Sakatu elektrotxarangarekin eta ondoren ekitaldia egongo da, 21:30ean. 22:00etan hasiko da gaueko eskaintza: Astarte, Placton, Tremenda Jauria eta Batek daki taldeak igoko dira oholtzara.


Arkamurka natur taldea: abendua 2014\nEguraldi ona lagun izan degula Santoñako irteera oso ondo irten dela aipatu behar. Nahiz eta euria pixkat egin, ikasteko eta disfrutatzeko aukera ederra izan dugu. Hotza ere egin arren gustora zaudenean ahaztu egiten zara detaile txiki horietaz. 70 hegazti espezie ikusi ditugu eta faltan somatu ditugun hegaztien artean, besteak beste, Murgilari mottoduna, karnaba, Pottorra, Martina eta Zingira mirotza izan dira. Hegazti kopuru haundiak ikusi direnez pozik egoteko arrasoiak badira. Gure arteko giroa ere ezin hobea izan da, eta espero dugu ikasteko espektatibak egoki bete izana. Peilloren adierazpen eta erdi hitzaldiekin ikasi nahi zuenak aukera ederra izan du. Denon artean osatutako hegazti zerrenda izan denez denei ZORIONAK!!!! ematea besterik ez zaigu geratzen.\nSantoñan ateratako 5 argazki hauekin bukatzen dugu aurtengo kronikatxoa.\n1.- kuliska buztanbeltza igerian ikustea ez ohiko portaera bat dela iruditu zitzaien taldekideei.\n2- Itsas mika talde bat, elikatzen hasteko, marea jeitsi zain.\n3- Lertxuntxo itzain talde bat lotegira sartu aurretiko inguru batean pausatzen.\n3- Santoñako irteerarako elkartu zen taldetxoa (Rafa Perez falta da)\nSantoñan ikusitako hegaztien zerrenda osoa\n1-Aliota handia -------------------------- Colimbo grande\n2-Aliota artikoa ------------------------- Colimbo artico\n3-Txilinporta txikia -------------------- Zampullín chico\n4-Txilinporta lepabeltza --------------- Zampullín cuellinegro\n5-Txilinporta urrebelarria ------------- Zampullín cuellirrojo\n6-Murgil handia ------------------------ Somormujo lavanco\n7-Ubarroi handia ----------------------- Cormorán grande\n8-Ubarroi mottoduna ------------------ Cormoran muñudo\n9-Lertxuntxo itzaina ------------------ Garcilla bueyera\n10-Lertxuntxo txikia ------------------- Garceta común\n11-Lertxuntxo handia ------------------ Garceta grande\n12-Lertxun hauskara ------------------- Garza real\n13-Amiamoko zuria -------------------- Cigüeña blanca\n14-Mokozabala ------------------------- Espátula\n15-Antzara hankagorrizta ------------- Ánsar común\n16-Antzar musubeltza ----------------- Barnacla carinegra\n17-Ahate txistularia -------------------- Silbón europeo\n18-Ipar ahatea --------------------------- Ánade friso\n19-Zertzeta arrunta --------------------- Cerceta común\n20-Basahatea ---------------------------- Ánade azulón\n21-Ahate buztanluzea ------------------ Ánade rabudo\n22-Ahate mokozabala ------------------ Cuchara común\n23-Murgilari arrunta ------------------- Porrón europeo\n24-Ahate beltza ------------------------- Negrón común\n25-Zerra ertaina ------------------------ Serreta mediana\n26-Beltxarga arrunta ------------------- Cisne vulgar\n27-Arrano arrantzalea ----------------- Aguila pescadora\n28-Zapelatz arrunta -------------------- Busardo ratonero\n29-Belatz handia ----------------------- Halcón peregrino\n30-Uroiloa ------------------------------- Polla de agua\n31-Kopetazuri arrunta ----------------- Focha común\n32-Itsas mika --------------------------- Ostrero euroasiático\n33-Abozeta ------------------------------ Avoceta\n34-Txirritxo handia -------------------- Chorlitejo grande\n35-Txirri grisa -------------------------- Chorlito gris\n36-Hegabera ---------------------------- Avefría europea\n37-Txirri arrunta ----------------------- Correlimos común\n38-Kuliska buztanbeltza -------------- Aguja colinegra\n39-Kukiska gorria --------------------- Aguja colipinta\n40-Kurlinta handia --------------------- Zarapito real\n41-Kurlinta bekainduna --------------- Zarapito trinador\n42-Bernagorri arrunta ----------------- Archibebe común\n43-Kuliska zuria ----------------------- Archibebe claro\n44-Kuliska txikia ---------------------- Andarríos chico\n45-Harri- iraularia --------------------- Vuelvepiedras común\n46-Antxeta txikia ---------------------- Gaviota enana\n47-Antxeta mokogorria --------------- Gaviota reidora\n48-Antxeta burubeltza ----------------- Gaviota cabecinegra\n49-Kaio iluna -------------------------- Gaviota sombría\n50-Kaio hankahoria ------------------- Gaviota patiamarilla\n51-Kaio beltza ------------------------- Gavión atlantico\n52-Txenada hankabeltza ------------- Charrán patinegro\n53-Pagausoa --------------------------- Paloma torcaz\n54-Martín arrantzalea ---------------- Martín pescador\n55-Haitz-enara ------------------------ Avión roquero\n56-Negu txirta ------------------------- Bisbita común\n57-Buztanikara horia ----------------- Lavandera cascadeña\n58-Bustanikara zuria ----------------- Lavandera blanca\n59-Txantxangorria -------------------- Petirrojo\n60-Zozoa ------------------------------- Mirlo común\n61-Errekatxindorra ------------------- Ruiseñor bastardo\n62-Txinbo kaskabeltza -------------- Curruca capirotada\n63-Txio arrunta ----------------------- Mosquitero común\n64-Amilotx urdina -------------------- Herrerillo común\n65-Kaskabeltza ----------------------- Carbonero común\n66-Mika ------------------------------- Urraca\n67-Belabeltza ------------------------- Corneja negra\n68-Erroia ------------------------------ Cuervo\n69-Araba zozo pikarta --------------- Estornino pinto\n70-Etxe txolarrea -------------------- Gorrión común\nEgilea: Asier Aldalur Zulaika ordua: 00:25 1 iruzkin:\nEgilea: Asier Aldalur Zulaika ordua: 21:27 iruzkinik ez:


korrika 21 | 9. eguna - Arrosa\nkorrika 21 | 9. eguna\nGaurko eguna sekulako jendetzarekin hasi du Korrikak eta ez du etenik izan.\nAzpeitian kale guztiak leporaino bete dira eta kaleak irriz eta kolorez beteak izan dira 21.Korrika pasatu den bitartean. Berdin Zestoan ere eta kostaldeetako herrietara sekulako indarrarekin sartu gara.\nZumaiak ez du hutsik egin eta uholde horri beste bat erantsi dio. Horrela jarraitu dugu Zarautzeraino eta berdin Donostiaraino. Inoizko jendetzarik handienak ibili dira Gipuzkoako hiriburuko kaleetan.\nIluntzean Oarsoaldetik Gipuzkoa barrenera egingo du salto Korrikak.\nHemen egunak utzitako hainbat irudi eta kronika entzungai!\nPosted in ZebrabideaTagged #arrosasarea #klika #korrika #portada\nlr. Api 13 , 2019\nÖcalanen aldeko martxa handiaren berri eman digu Jhasna Artolak


Badok | Bakarkako lehen diskoa prest du Miren Narbaizak, MICE izenpean\nAzken hamabi urteetan Ander Mujika gitarristarekin osatu duen Napoka Iria taldea desegin ondoren, bakarkako ibilbideari ekin dio Miren Narbaizak. MICE izen artistikoa hartu du horretarako, eta lehen diskoa prest dauka jada. Lan horretako “Buelteri eusten” abestia entzun dezakezu hemen.\nBerako Atala estudioan grabatu du MICEk diskoa, hirukote formatuan, Joseba Baleztena (gitarrak, teklatuak, baxua, perkusioak…) eta Ilargi Agirrerekin (bateria, perkusioa). Joseba Baleztena bera arduratu da ekoizpen artistikoaz.\nDiskoaren lehen zuzeneko aurkezpena datorren ostiralean, hilak 27, Tolosako Bonberenea gaztetxean egingo du MICEk, eta hilaren 31n Gasteizko Jimmy Jazz aretoan joko du. Bi kontzertuotan Libek ere lan berria aurkeztuko du, Ilargia erori da. Aurrerago, azaroaren 23an, Bartzelonako EH Sona jaialdian parte hartuko du MICEk. Zuzenekoetan boskote formatuan ariko da, Baleztena eta Agirrez gain, Lutxo Neira eta Ibai Gogortza ere ondoan izango baititu Miren Narbaizak.\n“Nire ahots propioaren bila jarraitzen dut”\nETIKETAK:Ander MujikaIlargi AgirreJoseba B. LenoirJoseba BaleztenaLibeMiceMiren NarbaizaNapoka Iria


kultura Archives - 97.0 Irrati Librea\nPosts Tagged “kultura”\nbidegorritik: Loraldia jaialdiari soinu banda jarri diogu\nMartxoan Loraldiak kultur eskaintza handia ekarriko du Bilbora. Eta ekitaldietako askotan musika izango da protagonista. Guk soinu banda jarri diogu Loraldiako egitarauari.\nRadio shows Bilbo , kultura , loraldia , Music\nRadio shows Albania , Bosnia-Herzegovina , Errumania , Errusia , Eskubaloia , Eurovision , hauteskundeak , Hungaria , Ideologia post-jugoslaviarrak , Kirolak , Kosovo , Kroazia , kultura , Mazedonia , politika , Serbia\nbidegorritik: Mikel Martinez aktorea eta tabernaria Bilbo eta antzerkiari buruz\nMikel Martinez aktorea eta tabernaria izan da 97 irrati librean. Bilbo eta antzerkia izan ditugu hizpide ordubetean. 80. hamarkadan Maskaradarekin hasi eta gaur egun Patxo Telleriarekin batera ikusten dugu Mikel antzerkia egiten. Bere obrak, bere lanak, bere abenturak kontatu dizkigu. Bilbon antzerkia bizi bizi dago gaur egun, eta etorkizuna baikor eta umoretsu ikusteko motiboak eman…\nNews, Interviews, Radio shows antzerkia , Bilbao , Bilbo , euskara , kultura , maskarada , Mikel Martinez , patxo telleria , teatroa\nbidegorritik: Onintza Enbeita bertsolari txapeldunarekin berbetan\nRadio shows 1389 , Albania , Europar Batasuna , Futbola , Ipar Mazedonia , Kroazia , kultura , Prentsa-Kontrola , Serbia , Vidovdan\nInterviews Artea , Bidaiak , Bosnia , Jugoslavia , kultura , Sarajevo , Sebas Velasco\nTesla ordua: Tesla Ordua, 47 irratsaioa\nKaixo balkanzaleok! Gaurkoan, bi berri nagusi ekartzen dizkizuegu. Lehenik eta behin, Kosovon, Gerra Krimenak epaitzeko Nazioarteko Epaitegiaren polemika dugu. Hau, EBren proposamena izan zen, eta orain AEBk lagundu du, Kosovon izan ziren krimenak epaitzeko asmoarekin sortu behar zen epaitegi bat dugu. Hasieran Kosovoko Gobernuak baiezkoa eman zion (bai leehndakaria zein lehen ministroa UÇKko kide ohiak…\nRadio shows 90 hamarkadako gudak , Albania , Gerra krimenak , Hizkuntzalaritza , Kosovo , Kroazia , kultura\nTesla ordua: Tesla ordua, 46. irratsaioa\nKaixo balkaniarzaleok! Lehengo irratsaioan Montenegrori buruz ari ginela, irratsaioa luze egin zitzaigun, eta gure tartea gainditu genuen. Beraz, zintzilik geratutakoekin hasi dugu programa hau, batez ere Montenegroko 1919ko “gerra zibil txikia” eta Jugoslavia sozialistaren pean Montenegroren nazio-eraikuntza izan ditugu hizpide. Espero dugu gako batzuk ulertu-arazi izana. San Tomas, Sveti Toma eguna denez gero, lan egiteko…\nRadio shows Antikomunismoa , Bulgaria , Errumania , historia , Jugoslavia sozialista , kultura , Moldavia , Montenegro , Montenegroko 1919ko gerra zibila , politika , Txina\nRadio shows Eskubaloia , Futbola , Hizkuntzalaritza , Kirolak , kultura , Montenegro\nRadio shows Bosnia , Donald Trump , Futbola , hauteskundeak , Hizkuntzak , Hizkuntzalaritza , Jugonostalgia , Kroazia , kultura , Montenegro , NATO , Serbia\nbidegorritik: Entzun! musika aldizkariko kantak eta Kabi@ digitala #bidegorritik saioan\nDurangoko azokaren ajearekin egin dugu #bidegorritik saioa. Entzun aldizkariko 2015. urteko diskoa entzuteari ekin, eta aurten ere uzta oparoa utzi digu euskal musika panoramak. La Basu, 2Zio, Anestesia, Eten, Larregi, Jp lohian eta beste entzun ditugu 97 irratian. Kabi@ digitala Bergarako Txapa irrati libreko Mikel eta Bilbo Hiria irratian aritzen den Jabi ere gurekin izan…\nRadio shows #bidegorritik , azoka , durango , elkarrizketa , entzun , kabi@ , kultura , kultura digitala , Music , teknologia


Joko Aika Online erregistroa. Play Online Ike\nAlternative izenak: Ike Live\nJolastera Aika Online\nOnline jokoa Aika - bat, eskala handiko MMORPG joko garatu PVP sistema interesgarri horretan parte hartu nahi duzun eskala handiko batailak eta bertan mila jokalarien alde bakoitzean parte hartu ahal izango duzu aukera emango da. Aika online jokoa jokalari oso interfaz erraza da erabiltzeko eta polit bat, munduko historia ondo garatua bat kontuan. Jokoan, gauza interesgarri asko aurkituko dituzu: Iraultza, setio etsaia gazteluak, eta norbaiten altxorra borrokatzeko. Ordena jolastu Aika online izena eman eta deskargatu bezeroak, horrek megabyte 32 baino ez da bakarrik behar.\nIzena emateko botoia, hau da, orri nagusian ezker aldean kokatzen da eta klik izen bereko fitxan prentsa:\nAika jokoan Elkartu online erraza da. Aika Online izen-emate orrian zure helbide elektronikora sartzean, pasahitza asmatu, irakurri eta erabiltzaileari hitzarmena onartzea eta botoia erregistratzeko sakatu duzu. Aika online erregistratzeko be, beste modu batean egin ahal izango da - gizarte sare bat Vkontakte bidez. Kasu honetan, aplikazioa GameNet eskatuko die informazio orokorra eskuratzeko zure profila edozein unetan. Harpidetza behar bezala egin ondoren, fitxa, non galdetu egingo zaizu joko bezero deskargatzeko joan ahal izango duzu. Hurrengo bezeroak Aika instalatzen online prozesu sinple bat, eta horrek minutu gutxi batzuk irauten du bidez joan behar duzu.\nJokoaren Aika online da posible Munduko zerbitzaria bakarrik jolastea. Ondoren, bost joko nazio bat, horietako bakoitzak aparteko eremu batean kokatzen aukeratu dugu. Beraz Imber - hura gudari, Keront - merkatarien nazio bat, Therion demokratak dagokio, Akris espiritua bihurri tipikoa eta independentzia nahia herritarren baterako, Flamma biztanleria helburua lortzeko trikimailu ezberdinak erabiliz. Nazioaren ezagunenetako kontrako koroa txiki bat ikusi ahal izango duzu. Behar ere aukera bat joko modua PVP edo PVE. PVP aukeraketa modua erasoa beste joko karaktere ahalbidetzen. Nazioa eta play modua definitu izana, markatu sei Une proposatutako joko pertsonaia bat da, horrela, bere etorkizuna zehazteko jokoan. Warrior itxi Borroka artea espezializatuta, Paladin magia zuria erabiltzen du, Sorgin greba kritikoa etsaia lor daiteke, apaiz beste bafnut tratatzeko edo, beharrezkoa denean, geziak erabil bataila suzko astunetan urrutira eta pistoler pistolak gozatzen hurbilago egiten diren.\nAika online jokoa da partidak prozesu mota hau tradizionala - bide mota guztietan engainatu du, baita armak eta armadurak erosteko. Aipagarria da, jokoa gaitasunak bakarrik handitu tutore zure herrian eta ez da automatikoki. Hainbat bilaketak hartzeko, munstroak hiltzeko, itzazu bildu jaitsi izarrekin eta saltzeko gauzak behar duzun. Aika in online zabaltasuna bezalako talde bat bildu eta RAID joan ziega batean, eta zure pertsonaia 45 mailara iritsi ondoren daiteke, zuk bere nazioaren lagunekin joan daitezke, beste nazio baten raid du. Irabazi baduzu, sari truke aldatu ahal izango hainbat artifacts jabea bihurtu dezakezu.\nOnline joko Aika ez zinen aspertu erreproduzitzeko, garatzaileei iradokitzen hegodun helper bat lortuko duzu - eztabaidan. Horretarako, bilaketa berezi bat egiteko behar duzun. Hurrengoa, hautatu dauden pump bere joan bere pertsonaia batera eztabaidetan egiteko elementua. 40 maila ondoren, mendiaren bat erosi ahal izango dituzu. Guztiak lakatsiyah joko Aika konektatuta daude duzula gorde dezake eta jokalari kokapena jakin bat joan aurretik pertsonaiak. Aika online jokoan gustatzen hemen txisteak, umorea eta bataila dutenek eskertzen jolasteko. Jostailu oso lanpetuta zegoen eta ez du utzi duzu eta zure lagunak aspertzeko.\nGames Online MMORPG online jokoak Aika Online


111 Competiciones Zangozan izandako kadete, junior eta beteranuen kategorietako Nafarroako BTT Txapelketa Eguraldi txarrak kalte handia egin zion tradizio handiko Zangozako BTTko Caja Rural Kopari. Bertan lehiatua izan zen emakumezko eta gizonezko kadete, junior eta master kategorietako Nafarroako Txap... 2018-06-12 11:04:44\n112 Federación Trantsizio-neurriak. Arreta presentziala bulegoan. Ekainaren 15etik aurrera, presentzialki artatuko zaituztegu berriro Nafarroa Arena pablilioiko bulegoetan.Trantsizio-neurriak COVID-19k sortutako egoeran arreta presentziala ... 2020-06-11 14:33:09\n113 Federación Ekainak 24 berreskuratuko da NTFren 2020ko Hauteskunde-Prozesua Ekainaren 24tik berreskuratuko da federazio honen hauteskunde-prozesua COVID-19-rengatik gelditu zen puntuan. Webgune honetako 2020KO HAUTESKUNDEAK atalean Hauteskunde-Egutegia a... 2020-06-05 11:52:29\n114 Selecciones Eduardo Santas Txirrindularitza Egokitutako Munduko Kopan Ekainaren 30etik uztailaren 2ra lehiatu da Emmen-en (Holanda) azken proba puntuagarria Txirrindularitza Egokitutako Munduko Koparako. Holandako herri txiki horretara bidaiatu zuen Eduardo Santasek ... vP0Y... [0,06 MB] 2017-07-04 08:45:59\n115 Selecciones Nafarroako Trial Selekzioak Espainiako txapeldun maillot pare bat ekarri du Cartagenatik Emanaldi itzela Nafarroako Trial Selekzioko kideek sinatutakoa. Cartagenako zirkuitu izugarria, antolakuntza bikaina, eguraldi ona, giro zoragarria... beraz, benetako Trial asteburua... 2019-06-24 12:04:36\n116 Juegos Deportivos de Navarra NKJetako Errepide Eskoletako Inskripzioak. 2019ko Denboraldia Errepide Eskolako 2019ko egutegiko probak Erripagainan, datorren apirilaren 14an izango da.Egutegi honetako NAFARROAKO KIROL JOKOETAKO lehendabiziko proba puntuag... 2019... [0,22 MB] 2019-03-26 10:21:42\n117 Competiciones 2018ko Master kategoriako Espainiako Errepideko Kopa Erriberritik pasako da Erriberriko Pedro Canarias-en oroimenezko proba puntuagarria izango da 2018ko Master kategoriako Espainiako Errepideko Koparako. Horrela erabaki du Espainiako Txirrindularitza Errege Federazioak et... 2018-02-20 19:05:50\n118 Selecciones Selección Navarra para los Campeonatos de España de Edad Escolar Eskola Adineko Espainiako Txapelketak lehiatuak izango dira Ourensen uztailaren 6an, 7an eta 8an. Lehiaketa honetan Nafarroako Selekzioa osatuko duten kirolariak honako hauek dira:... 2018-07-03 18:43:09\n119 Federación Jakinarazpen Ofiziala Espainiako Gobernuak apirilaren 28an (asteartea) deseskaladari buruz proposatutako fase eta neurrien inguruan jasotako kontsulta ugarien aurrean, Nafarroako Txirrindularitza Federazioak ondorengoa ... 2020-04-29 13:29:50\n120 Competiciones Arguedas 2019ko Espainiako MTB XCO Txapelketen eszenatokia Espainiako Txirrindularitza Errefe Federazioak Arguedas herri nafarra aukeratu du Espainiako MTB XCO Txapelketak antolatzeari begira.Erriberako herri hau erreferente da Mendiko Tx... 2018-11-02 11:59:16


Azaroa ere, gorri (II) – KKinZona\nAzaroa ere, gorri (II)\n16 azaroa, 2017 InZUGA\nSobietar Iraultzaren mendeurrena ospatzen jarraitzen dugu. Hilabeteari hasiera eman zion ekitaldia iragarri genuenean, zin egin genuen ekimen gehiago ere antolatuko genituela azaroan zehar, eta hemen gatoz aste honetarako bertarako proposamen dotore batekin. Ostiralean, hilaren 17an, arratsaldean hasi eta norberak etxera joateko ordua iritsi zaiola erabaki bitartean, izango da zer ikusi Gaztetxean.\n19:30an ekingo diogu jardunaldiari dokumental labur batekin, SESBen eta gaur egungo ezkerraren erronken inguruko mahai-inguru batekin jarraitzeko. Ondoren, afaltzeko aukera ere egongo da gaueko kontzertuen ordua iritsi baino lehen.\n22:30 aldera Ordiziako Bake Faltsua taldeak eskainiko du aurreneko kontzertua; punk rock indartsua, girotzen hasteko. Herrialde Katalanetatik zuzenean gurera etorriko den Pablo Hasel rapero eta aktibista entzutetsua ariko da ondoren. Ahoan bilorik gabe kantatzen du berak, kritika zorrotzez jositako letra zuzenekin. 3 euroko sarrera ordaindu beharko da.\nGogoratu, bestalde, azaroko ZineKU zikloaren baitan igandero 19:00etan film sobietar bat ikusten ari garela. Zemlya / Lurra (Aleksandr Dovzhenko, SESB, 1930) eta Sorok pervyy / Berrogeita batgarrena (Grigory Chukhrai, SESB, 1956) dira datozen bi igandeetan ikusiko ditugunak.


Gipuzkoan Gazte Tour Zumarraga: Machete en boca, Agresión verbal eta Invert taldeak kartelean; azken honek rap masterclass bat eskainiko du - Berriak - Gazteria\nGipuzkoan Gazte Tour Zumarraga: Machete en boca, Agresión verbal eta Invert taldeak kartelean; azken honek rap masterclass bat eskainiko du\nKontzertuak maiatzaren 25ean, Zelai Arizti Frontoian izango dira, dohainik, arratsaldeko 19:00etatik aurrera. Masterclass-a kultur etxean izango da, 11:30ean.\nGIPUZKOAN GAZTE TOUR –ZUMARRAGA– MAIATZAK 25\nPrograma honen helburu nagusia da gazte eta nerabeei (12-25) kultura-programazio erakargarri bat eskaintzea, ekitaldiaren parte senti daitezen saiatuz. Iazko denboraldiko arrakastaren ondoren, emanaldi berriak burutuko dira Gipuzkoako lurraldeko herri ezberdinetan: Irunen, Eibarren, Arrasaten, Lasarten eta Hondarribian geldialdia egin ondoren, oraingo honetan Zumarragara iritsiko da musika-programa, maiatzaren 25ean, hain zuzen; eta Machete en Boca, Agresión Verbal eta Invert izango ditu kartel-buru. Azken honek, gainera, rap masterclass bat eskainiko du.\nLekua: Zelai Arizti Kultur Etxea\nLekua: Zelai Arizti Frontoia\nRAP MASTERCLASS-A (Zelai Arizti Kultur Etxea – 11:30)\nInvert-ek bat-bateko rap eta bullyingeko masterclass bat eskainiko die kultur etxera bertaratzen diren guztiei.\nEMANALDI NAGUSIA (Zelai Arizti Frontoia – 19:00)\nAgresión Verbal, Zumarragako hip-hop hardcoreko talde bat da, Ziso, Mad Shayam eta DJ Sbands taldekideez osatua.\nEndika Gutiérrez Sánchez Ocaña, Invert, Barakaldoko freestylerra eta b-boya da. Redbull-en 2014ko edizioko oilar-batailako nazioarteko lehiaketan garaile atera zen, eta 2008, 2009, eta 2013ko edizioetan estatuko finaletara heldu zen, Espainiako Hip-Hop-eko erreferente bat bihurtuz. Nunca Piso Freno Records zigiluarekin “Abran Paso” izeneko diskoa kaleratu zuen.\nMachete en Boca La Prima, San, La Charli eta Jazzwoman taldekideez osatuta dago. Lau emakume, bakoitza bere estiloarekin, baina lauak rap borrokalaria eginez. Valentziatik datoz eta oholtza gainean erabateko presentzia daukate: gogorrak, zuzenak, eta amorruz beteak.


Aritz Araneta bigarren Bokaletik Lapurdiko Getariara arteko estropadan | Pasaiako Hitza\nAritz Araneta bigarren Bokaletik Lapurdiko Getariara arteko estropadan\n2012/07/02\tKirola\tNork Oarso Bidasoko Hitza Aritz Araneta, helmugara iristen\nLarunbat arratsaldean jokatu zen Hulinokea downwind edo haizealdeko probaren bigarren estropada, piragua eta kanoentzat irekia, Adur ibaiaren beste aldeko Bokaleko hondartzatik abiatuta. Haize bortitzaren eraginez, itsasoa zakar egon arren, Trintxerpeko Donostia Kayak taldeko Aritz Araneta ondo moldatu zen , eta bigarren izan zen Getariko helmugan, Santanderko lehen ordezkariaren atzetik eta espezialista frantziar guztiak gaindituta, lan bikaina biribilduz.\nAipatzekoa, baita ere, Ainara Benavente taldekidearen lana, emakumeen artetik bera izan zelako helmugaratzen lehena.\nOntzi-iraulketa ugari izan ziren estropadan, eta parte-hartzaile batek baino gehiagok proba bertan behera utzi behar izan zuen.\nEtiketak: kayak, piragua Logging In...\tProfile cancel\nBerriketan.info Viewing item 1 to 5 (of 5 items) Eskunabarra posted an update 2 hours, 15 minutes ago\nAritz Sorzabal wrote a new post, Donostiar bat hil da auto istripu batean, Realaren partida ikustera zihoanean, on the site Irutxuloko Hitza 3 hours ago\nMiranda Ebron auto istripu larri bat egon da gaur, goizeko lehen orduan. Donostiar bat hil da bertan, eta beste bost pertsona zauritu dira. Hildakoa Madrilera zihoan, Realak Real Madrilen aurka gaur jokatuko duen Estitxu Zabala wrote a new post, Abisu horia mantenduko dute asteburu guztian, on the site Irutxuloko Hitza 4 hours, 11 minutes ago\nEz da giro Donostian. Ostiraletik haizea eta euria etengabe dabiltza hirian, eta itsasoa ere zakar dabil. Asteburu guztian abisu horia Eskunabarra posted an update 18 hours, 8 minutes ago


Normaltasun berrirako jaiak - Gipuzkoako Hitza\nNormaltasun berrirako jaiak\n2020, ekainak 19 Albisteak, gipuzkoa, Kultura 208\nSanjoanak ospatu beharko lirateke Gipuzkoako herri askotan datorren astean: Arrasaten, Hernanin, Eibarren… Koronabirusak sortutako krisiak, dena den, hamaika muga jarri ditu, San Joan sua piztea tartean. Udak aurrera jarraituko du, ordea, eta beste hamaika festa iritsiko dira. Horren erakusgarri, Aretxabaletan jadanik Andramaixak antolatzeko lanean ari dira txosna batzordeko kideak, eta sanmigelak prestatzen ari dira Oñatin; abuztuan eta irailean dira festa horiek, hurrenez hurren. Ziurtasunik gabe, baina atontzen ari dira egitarauak.\nMaiatzean hasi zituzten bilerak Oñatin, telematikoki, orduan elkartzea ezinezkoa zelako; eta aurreko astean batu ziren lehen aldiz Aretxabaletan. Bietan jazo da gertakari bera, hala ere: aurreko urteetan baino jende gehiago batu da. “Orain artean bizi izan dugun egoera kontuan hartuta, uste dut herrian badagoela ilusioa jaiak antolatzeko”, azaldu du Ane Miren Idoiaga Oñatiko txosna batzordeko kideak.\nEmaitza bertsua izan dute bi herrietan: berrogei lagun inguru batu dira. Baina bidea ez da berbera izan. Aretxabaletan konfinamendu garaian hasi ziren motorrak berotzen. Izan ere, galdetegi bat bidali zuten sare sozialen bidez, gazteen iritzia zein zen jakiteko. Laurogei bat erantzun jaso zituzten. “Inoiz ez dugu izan horrelako erantzunik”, gaineratu du Aitor Ruiz de Austri jai batzordeko partaideak. Hasieratik jaso zuten laguntza.\nTxantxikuen herrian, Oñatin, abiapuntu ona zuten. Izan ere, auzoetako jaiak antolatzeko ohitura handia dute han, eta auzo bakoitzak dauka ospakizunetarako batzorde bat. Bilerak egiten hasi aurretik, auzoetan jada jasota zeukaten herriko jaietan parte hartzeko proposamena, eta hainbat eragileri ere bidali zieten bileran parte hartzeko gonbidapena.\nBehin bilerara deituta, jaietan zer antolatu pentsatzea izan da hurrengo erronka. Bi herriek ez dute hautu bera egin. “Hutsetik hasi gara gu”, zehaztu du Malen Jurado aretxabaletarrak. “Orain arte, aurreko urteko egitaraua moldatzen genuen: zerbait kendu, mantendu…”. Baina bileran argi utzi zuten aurten ezin zutela horrelakorik egin. Egoera berrira egokitzea izan da gakoa. “Badakigu mila aldaketa izango direla aurtengo festetan, eta are aldaketa gehiago eginez joango gara”.\nOñatin ere ez dituzte iazko jaiak errepikatuko, baina printzipioz nahiago izan dute eurek nahi duten egitaraua prestatzea, gero, agian, moldatu beharra izan arren. Hori bai, betiere markoa ondo zehaztuta: auzolana, jai parekideak, euskaldunak… Bi herrietako jai batzordeek hartu dituzte neurriak jaiak ahalik eta parte hartzaileenak izan daitezen.\nBi herrietan argi daukate, musika talde ezagunen kontzertu eta ekitaldi handiak alboratuta, herriko eragileen jaiak izango direla aurtengoak. “Inoiz baino garrantzi handiagoa izango dute herriko kultur eragileek; izan antzerki taldeak, izan musika taldeak”, argitu du Maddi Txintxurreta oñatiarrak. Aretxabaletan ere antzeko irakurketa egin dute: “Gure esku dago egoera honetan kultur eragileei laguntzea”.


Prentsa aretoa - Euskaltzaindia eta EIE, elkarren eskutik\nEuskal Idazleen Elkarteak (EIE) eta Euskaltzaindiak bost urteko iraupena duen lankidetza-hitzarmena sinatu dute gaur, Akademiaren Bilboko egoitzan. Aurrerantzean, bi erakundeon arteko elkarlana euskararen eta euskal kulturaren sorkuntza, sustapen, garapen eta zabalkundearen alorretan proposatzen diren egitasmoen inguruan gauzatuko da. Garbiñe Ubera EIEren lehendakariak izenpetu du akordioa; Euskaltzaindiaren izenean, berriz, Andres Urrutia euskaltzainburuak. Sinatu ostean, Urrutiak adierazi du hitzarmen hau guztiz pozgarria eta onuragarria dela Euskaltzaindiarentzat, gune berriak zabaltzen dituelako EIErekin, “bi erakundeok aspalditik daukagulako euskararekiko eta euskal kulturarekiko kezka, eta ardura hau ez da partekatzen dugun gauza bakarra”. Ildo horretan, Urrutiak beste euskaltzain baten izena eta izana gogoratu ditu bere berbaldian, hain zuzen, Juan San Martinena: “Ezin ahantzi EIEren bultzatzaile nekaezina izan zela Juan San Martin eta, horrez gain, euskararen alorrean eragileen arteko zubigintza etengabe sustatu zuen euskaltzalea”. Elkarlanaren garrantziaz eta indarraz jardun du Garbiñe Ubeda EIEko lehendakariak ere: "Geure zilborrari begiratzeari utzi eta indarrak batu behar ditugula oso garbi dugu EIEko Zuzendaritza Batzordean. Batetik, ofizio eta jardunen arteko mugak gero eta lausoagoak direlako. Baina, bestetik, ezer gutxi eragin dezakegulako, elkarlanerako gai ez bagara". Ubedaren ustez, "Akademiak idazleen lana behar du, idazleek akademiaren lana behar duten bezala. Beraz, ba al da ezer naturalagorik, Euskaltzaindiaren eta Idazle Elkartearen arteko lankidetza baino?".\n· EIEk Euskaltzaindiari egingo dizkio gramatika, lexikografia, ortografia, onomastika eta euskalkien erabileraren inguruko kontsultak eta iradokizunak, eta Euskaltzaindiak kontsulta horiei erantzuna eman edota bideratuko ditu.\n· Bi erakundeok publikatzen dituzten argitalpenak elkarren artean trukatzeko konpromisoa hartzen dute. Era berean, bi erakundeen artean argitalpen-egitasmoak ere partekatuko ahal izango dituzte.\n· Bi erakundeok euskararen jakitean, erabileran zein haren aldeko sustapenaren ikerketan, dibulgazioan eta sentiberatzean egitasmoak partekatzeko konpromisoa hartzen dute. Horrela, idazleak ezagutzera emateko egitasmoak, monografiak, literatura zaletasuna indartzeko lehiaketak, ikerketak, bekak eta abar abian jarri ahal izango dituzte.\n· Euskaltzaindiak garatzen diharduen Lexikoaren Behatokia elikatzeko asmoz, EIEk argitaratzen dituen argitalpenetako testu-multzoez baliatzeko adostasuna erakusten dute bi erakundeek.\nEuskaltzaindia, EIEren hastapenetan 1982ko uztailaren 30ean sortu zen EIE. Orduan, Luis Villasante euskaltzainburuak gidatutako bilkura batean eratu zen elkarte berria. Honela zioen Villasantek, orduko hartan: “Bi arrazoi haundiz bildu gara gaur hemen, Bilbon, batzarre ospetsu honetan. Bata da, gaur betetzen direla ehun urte euskal festak hemen Bilbon egin zirenetik. Bestea, berriz, Euskal Idazleen Elkarteari hasiera edo sorrera eman nahi zaiola gaur. Euskaltzaindiaren barnean bada literatur-batzordea, eta batzorde honek Elkarte hori sortzeko asmoa hartu eta aurrera eraman nahi du. Gaur, hain zuzen, kalera atera nahi ditu Elkarte berri honen xedeak, helburuak eta ibilpide legeak. Gaurko egoera eta premiak ikusirik, obra honi hastapena eman, Elkarte hau martxan jarri eta kaleratu, alegia, gero bere baitarik bizi dadin (…) Euskaltzaindiko literatur-batzordeak uste du, bada, Idazleen Elkartea tresna eta bide egokia izan daitekeela idazleen eskubideak zaintzeko eta baliarazteko. Eta orduan idazleek ere giro hobea izango dutela lan egiteko.


Artium museoko Praxis aretoan birziklatutako objektuekin egindako lana dago ikusgai - GARA\nArtium museoko Praxis aretoan birziklatutako objektuekin egindako lana dago ikusgai\nBeatriz Olabarrieta bilbotarrari egokitu zaio oraingo honetan «do-it-your-self» filosofia jarraitzen duen gelan bere artelanak erakustea. «Motor Motor» erraien antza duen instalazio erraldoi bat da.\nArtium Arte Garaikideko Euskal Zentro-Museoak erakusketa berria aurkeztu zuen atzo. Oraingo honetan Beatriz Olabarrietaren «Motor Motor» lanak beteko du Praxis gunea.\nOlabarrietak hutsik dagoen espazio batetik abiatuta Praxis gunea betetzeko programaren oinarrian dagoen «do-it-you-self» (zuk zeuk egizu) filosofiari heldu dio. Izan ere, museoan zeuden zenbait material -zaharkituak edota beste erakusketa batzuk desmuntatu eta gero gelditu direnak- hartu eta berrerabili egin ditu instalazio erraldoi bat osatzeko, zeinak bere erraiak agerian dituen.\nProposamen honekin Olabarrieta «arkitekto baten eta lorezain baten lanen bide erdian» kokatzen da. Alde batetik, proiektuari hasiera eman baino lehen bazekien zehazki zein emaitza nahi zuen. Bestalde, «haziak landatu ondoren» fruituen zain gelditu behar da, artistarentzat Praxis gunea hartu beharreko lur zati bat delako.\nJaiotzez bilbotarra bada ere, Olabarrieta Londresen bizi da duela hamar urte. Han osatu du bere formakuntza artistikoa, eta eskulturaren arloan aritu ohi den arren, argazkigintza, bideo lanak eta performanceak ere landu ditu. Horregatik, «Motor Motor» diziplina anitzen batura da.\nLotutako hezur multzoen antza duen instalazioa sortzeko elementu ugari jarri ditu elkarrekin. Hasteko, museoan erakusketak prestatzeko erabili izan duten material zaharra eta hondakinak hartu zituen. Ondoren zur zatiak itsatsi zituen apar-goma eta poliuretano hondarrekin batera.\nOraindik badabiltzan pantaila bat eta proiektore bat, eta etxeko zenbait gauza ere erabili ditu (lanparak eta aldizkariak, adibidez). Elementu guztiak nahastuz forma berriak sortu ditu artistak osotasunari birziklatzearen balioa emanez, baina bereziki «do-it-you-self» filosofia azpimarratuz.\nFilosofia horrekin bat egin duten beste artista ugari izan dira Praxis aretoan. Programa 2010ean abiatu zenetik, gunea esperimentazio laborategi gisa erabili duten pertsona asko izan dira, hala nola, Eltono, Wilfredo Prieto, David Maroto, Juanli Carrion, Jenny Marketou, Itziar Barrio, Avelino Sala, Robert Waters, Jacobo Castellano eta Roscubas anaiak.


ARBEROA IKASTOLA. Komunikazio Ez Bortitza bizitzen 2017-07-19\nIkastola berezia da Donamartiriko Arberoa. Berezia gutxi direlako hain lotuak bizitzari, hain lotuak plazerari, hain estuki lotuak haurrari. Ongizatea du helburu Arberoa ikastolak, haurren ongizatea, familien ongizata eta bertako langileen ongizatea. Horretarako, Marshall Rosenbergek garatutako Komunikazio Ez Bortitza ari dira esperimentatzen, ikasleekin, irakasleen artean eta ikastolako familiekin. Ongizate nahiaz gain, euskara eta euskalduntasuna eta ingurumenaren ezagutza eta errespetua dira Seaskako ikastolaren ardatzak.\n2.008an sortu zen ikastola, Donamartirin, Benafarroko herri txiki batean, lau ikaslerekin eta irakasle batekin, Seaskaren baitan. Gaur egun 71 haur (40 familietarik), bost irakasle, hiru laguntzaile eta laguntzaile berezitu bat biltzen ditu ikastolak. Haurrak inguruko bospasei herrietarik heldu dira, eta mementuko, eraikuntza prefabrikatuetan ari dira eskolak ematen, baina laster ikastola berria eraikitzekoa dute, gaur egun dauden lekuan berean. “Hastapenetik gure asmoa izan da ikastolako aktore ezberdinekin sortzea gure ikastola, bakoitzari hitza emanez eta egiten zena hauei egokituz”, Maialen Etxart ikastolako zuzendari eta gurasoaren hitzak dira, Hik Hasi egitasmo pedagogikoak Oinherriren baitan antolaturiko Herri Hezitzailea, eskola herritarrak jardunaldietan parte hartu zutenekoak. 2008tik gaur arte, ibilbideak eta guraso, irakasle eta langileekin egindako elkarlanak Arberoa ikastolaren proiektua hiru ardatz nagusitan finkatzera eraman du lan taldea:\n-euskara eta euskalduntasuna\n-ingurumenaren ezagutza eta errespetua\nOngizate nahiak egiten du berezi Arberoa ikastola, helburu hori egunerokoan gauzatzen baitute, Komunikazio Ez Bortitzaren bitartez. Marshall Rosenberg (AEB, 1934-2015) psikologo, mediatzaile eta irakasleak iragan mendean garaturiko harremanetarako eredua da Komunikazio Ez Bortitza, eta hain zuzen ere, ongizatea du helburu nagusi, norberarentzat ongizatea, baina, baita bestearentzat eta besteentzat ongizatea ere. “Helburua epe luze eta zabalerat delarik mundu baketsu eta zoriontsu bat denen artean eraikitzea”, Kattalin Aizkorretaren hitzetan. Arberoako irakasleak zehazten du, ordea, mundu baketsu batez mintzo direnean, KEBren ikuspegitik ez direla gatazkarik gabeko munduaz ari, “baizik eta gatazkak molde baketsuan eraldatzen direla”. Baita, beraz, ikastolako proiektuan ere.\nParadigma aldaketa bat proposatzen du Komunikazio Ez Bortitzak, hasteko gonbidatzen gaitu hain zabaldua dagoen epaitik, hau da, “gaizki/ongi eredutik” urruntzea, eta gertakariak ikuspegi neutro batekin ikusten saiatzea. “Ondotik begiratzerat zer eragiten duten gugan, nola sentitzen garen, arras ezberdina izanen baita pertsona batetik bestera, eta une batetik bestera. Gero ulertzen ahalko dugu zertan hunkiak izan garen, zer balore garrantzitsu, zer behar hunki duten gugan”. Azkenik, Komunikazio Ez Bortitza ereduan, eskaera bat egingo diogu bai gure buruari eta baita besteari ere, “zerbait galdegiten ahalko diogu gure bizia eta bestearen bizia ederrago izaiteko”.\nKEBan Marshall Rosenbergek abereak erabiltzen ditu gizakion emozioak, sentimenduak eta bestelako konzeptuak ulertarazteko, esate baterako, jirafa litzateke bere sentimentu eta beharrekin konektatua dagoen animalia, eta otsoa, berriz, besteari leporatzen dizkiona bere arazoak, iraintzen duena eta bortizkeria erabiltzen duena. Arberoako irakasleek azaldu dutenez, “gure baitan daude biak eta garatzen da elika-tzen duguna”. Jirafaren eta otsoaren alegoriak, ulertzeko hain erraza den paradigma berri honek barneratzeko denbora hartzen du, eta urratsez urrats ikasten da, “KEB bizi filosofia bat baita”.\nHain zuzen ere Hik Hasik antolatutako udako topaketetan, Donamartiriko Arberoa ikastola komunikazio ez-bortitza esperimentatzen izenburupean, Rosenbergen komunikazio-eredua ikastolan nola gauzatzen duten azalduko dute, egunean egunean, haurrekin, familiekin, irakasleen artean nola elikatzen duten irakatsiko dute, Leioan. “Ikastolan garrantzitsua iduritzen zaigu haurrak zoriontsu izatea, entzunak izatea, errespetatuak izatea, etab... molde berean ikastolan garen guztien ongizatea nahi dugu, irakasle eta laguntzaileena, ahantzi gabe gurasoena”. Baina, nola bermatu hori guzti hori? “Elkarrekin ikasiz eta elkarrekin praktikatuz”, azaldu du Etxartek.\nIrakasleak ez ezik, ikastolako parte diren familiak ere KEB formazioa egiten ari dira. Irakasleak hilabetero elkartzen dira hiruzpalau orduz, KEB praktikatzeko, "eguneroko egoerak argitzeko, zailtasunak aipatzeko, elkar eskertzeko eta aitzina egiteko elkarrekin". Horrez gain, gurasoak ere elkartzen dira familia multzoka, autokudeatuak diren talde batzuetan. Eta biolentziarik gabeko komunikazio-eredu honen hirugarren hanka haurrak dira, haurrekin komunikazio ez bortitza biziz, erabiliz eta lantzeaz gain, KEB espresuki irakasten diete.\nBesteak beste, honako tresna hauek baliatzen dituzte KEB praktikatzeko:\n-Elkarbizitza saioak. Astero egiten dituzte, gehienetan ipuin bat lagun, gai ezberdinak aipatzen dituzte, adibidez, errespetua, askatasuna, kexua, konfiantza\n-Sentimenduen txokoa. Gela bakoitzean mahai bat dute hainbat euskarrirekin: sentimenduak adierazteko irudiekin, sentimenduen ortzadarrarekin, beharren zuhaitza, kezkamuxelak, etab... eta haurrak edozein unetan joaten ahal dira mahai horretara, jarri, karta batzuk aukeratu, marraztu, idatzi... helburua delarik haien burua argitzea eta hobeki sentitzea.\n-Biltzarrak. Dominic Barterrek 90eko hamarkadaz geroztik Brasilen praktikatu zituen biltzar borobilak esperimentatzen dituzte Arberoan. Elkar entzutea da biltzar borobil horien funtsa. Biltzarretan, batzuetan, arazorik gabe joan bada astea, eskerrak ematen dira eta aitzina segitzeko indarrak ematen dizkiote elkarri. Halaber, ostiraleko biltzarrak baliatzen dira ikastolako arauak elkarrekin erabakitzeko.\n-Gaizkirik ez denez, Arberoan ez dago zigorrik.\nEgun bat Arberoa ikastolan:\nEguna harrera momentuarekin hasten dute, plazerezko joko bat egiten dute lehenik haur guztiek elkarrekin, goxotasunean hasteko, taldeari lotzeko eta giroan sartzeko. Jarraian, arreta lortzeko ariketak egiten dituzte, yoga, arnasketa-ariketak, mandala margotzea… eta, azkenik, bakoitzaren “eguraldiarekin” bukatzen dute, haurrek eta helduek nola sentitzen diren azaltzen dute, gorputzez, bihotzez eta buruz. Eta egunean zehar halakorik errepikatzeko beharrik sentituz gero, berrio ematen dute norberaren eguraldiaren berri.\nEgunean zehar sor litezkeen gatazkatxoak konpontzeko artekaritza egiten dute. Horretarako gela bakoitzean arartekariak dituzte, asterik aste aldatzen direnak. Arartekaritza horiek haurren artean egiten dituzte, eta zailtasun bat izanez gero, heldu baten laguntza eskatzen dute. Arartekaritza KEBren oinarrien arabera egiten da, lau urratsetan: bakoi-tzari galdatzen zaio zer gertatu den, nola sentitzen den, zeren beharra duen eta zer eskatu nahi duen. Horretarako, lehenik eta behin segurtatzen dute bi aldeak, gatazka izan duten bi haurrak, prest direla hitz egiteko, haien baitan badutela gogoa, indarra eta denbora, “bestenaz nahiago dugu luzatu eta beste mementu batez egin”.\nIkastolako kide guztien ongizate nahia ikastolaren egitasmoaren erdigunera ekartzeak lan-moldean zeharo eragin du Arberoan. Irakasteko eta ikasteko moldeak egokitzeko eta aldatzeko beharra izan dute irakasle, ikasle eta gurasoek. Honako hautu pedagogiko hauek egin dituzte, KEBren albo-ondorio gisa:\n-Gaur egun proiektuka lan egiten dute. Proiektuen gaiak haurrekin, gurasoekin eta irakasleen artean erabakitzen dituzte, eta ikastola barnean nola kanpoan eginiko ekintzei txertatzen zaizkie. Proiektuka lan egiteak ikasleen motibazioa pizten duela ikusi dute. Ondotik, proiektu bakoitzaren amaieran, erakusketa, aurkezpen edo ikusgarri bat eskaintzen da. Ondorioz urte osoan ikastolan antzerkia, dantza, artea eta kantuak leku berezia dute. Horrez gain, ikastolako gurasoek txaranga bat sortu dute eta haiek ere parte hartzen dute.\n-Pedagogia ezberdindua. Haur bakoitza bakana eta errepikaezina dela kontuan izanik, ikasteko modua ere bakoitzak berea duela oso presente dute Donamartiriko ikastolan. Saiatzen dira, beraz, haur bakoitzaren erritmoa errespetatzen, eta haurraren beharretara egokitzen, bakoitzak behar duen eran irakatsiz. Saioak antolatzen dituzte haurren euren gaitasun eta interesen arabera ikas dezaten.\n-Horrekin batera, adinak nahasiak dira. Ikas-prozesuan malgutasun handiagoz jokatzeko, eta helburuak adin jakin bati ez mugatzeko, hainbat adinetako haurrak elkartzen dira gela bakoitzean. Haur txikienekin, ama ikastolan ere, bakoitzaren erritmoari egokitzea garrantzitsua ikusten dute Arberoan. Laguntzeko, irakasleek gogo erabilketa ikasten dute, ikasleak ahal bezainbat laguntzeko haien ikasmoldeak eta ikas-prozesuak ulertzen eta hobetzen.\n-Montessori pedagogia inspirazio iturri izan dute. Haurraren autonomia segurtatzeko, gelan, haur bakoitzak nahi duena ikas dezan aukera dauka, material anitz eta zabalari esker. Halaber, ikastolan haurrak libre dira nahi dutelarik edateko, komunera joateko. Jangela ere irizpide horien arabera antolatu dute, haurrak autonomo izan daitezen.\n-Kooperazioa. Haurra garrantzitsua da baina baita kolektiboa ere. Bakarka ikasteko aukera dute, baina baita taldean ere. Elkar laguntza eta kooperazioa bultzatzen dituzte.\n-Ingurumena. Ikastola herri ttipi batean kokatua denez, belardiz, oihanez eta errekaz inguratua dago eta aukera paregabe hori baliatzen dute haurrek ingurumena ezagut dezaten eta errespetatzen ikas dezaten.\n-Hezkuntza taldea. Irakasleez gain, gurasoak ere hezkuntza taldeko partaide dira, eta presentzia handia dute ikastolaren eguneroko bizitzan. Bazkal ondoko jardueretan parte hartzen dute, egiten dakitena edo maite dutena partekatuz, izan arte martzialak, dantza, musika, jostea, baratzea, pilota... Horrez gain, irakasle guztiak partaide bezala arduradun dira, norbere gaitasunekin eta beharrekin, esate baterako, langileek haien ordutegiak haien beharren arabera moldatzen dituzte.


Ez dago beste biderik. Iraultza ala sumisioa. – Kontu Lepo\n2018-05-07 / sugegorri / 0 Iritzi\nEuskal Herrian ere, kapitalaren diktadurari demokrazia deitzen diote orain, eta langile demokraziaz (proletargoaren diktaduraz) hitz egitea, anakronismoa omen da. Honela, patronalek eta bi estatuek urte luzez jarraitutako helburua lortzear dute: indar antagonikoen “kontziliazioa” eta askapen mugimenduaren asimilazioa. Andoni Ortuzarren (EAJ) hitzak entzun besterik ez dago Ezker Abertzaleak autonomia estatutua (78ko erregimena) onartzean azken 50 urtetako pausurik garrantzitsuena eman duela esaten. Etengabeko biolentzia egituratuari aurre egitea akatsa izan omen da, ez omen zen inoiz gertatu behar. Burua makurtu eta etsaiari berriro altxatuko ez garen bermeak emateak ekarriko omen ditu burkideak etxera, bakea herrira eta justizia zapaldu guztientzat. Bitxia azterketa.\nBitartean, NATOko kide leialak izaten jarraituko dugu (biolento batzuk alegia), dagoeneko iragana den ongizate estatua aldarrikatuko dugu, abiadura handiko trenean zeharkatuko ditugu eukaliptozko basoak eta kapitalismoa gure herrian gestionatzeko autonomia gehiago erregutuko diogu ahots batez (herri gisa) espainiako gobernuari. Obedientzia itxua, desobedientzia baketsuz mozorrotua.\nEz gaitzaten engaña. Ez dago aro berririk zapalduontzat. Etxe kaleratzeak, espetxeratzeak, terrorismo akusazioak, espazio okupatuen desalojoak, manifestarien aurkako oldartzeak, jarraipen polizialak, erahildako langileak, bortxatutako emakumeak, txiolarien jazarpena, mugimendu iraultzaileen kriminalizazioa, ekintza faxistak, ikasle antolakundearen aurkako eraso antolatua, pikoletoen kontrolak, pobrezia, tortura… Biolentziak eguneroko ogia izaten jarraitzen du eta hala jarraituko du, zapalduok garaipena lortu ezean, Iraultza Sozialista erdietsi eta heriotzeraino defendatu ezean.\nEta ez, ez dago aro berririk, ez da promesa antzuen aroa, ez da zain egoteko aroa, ez digu inork ezer emango. Oraina eskuetan hartzeko aroa da, etorkizuna kontzesiorik gabe eraikitzen jarraitzeko aroa; orain arte egindako saiakerak oroitu, aztertu, omendu eta berriak abiatzeko unea.\nEz dago hirugarren biderik. Aurre egin ala obeditu, iraultza ala sumisioa.


About: Nenets herria\nNenets herria (nenetseraz: ненэй ненэче, errusieraz: ненцы), samoiedo eta jurak ere deitua, ipar-mendebaldeko Errusian, Itsaso Zuritik Taimyr penintsularaino eta Saian mendilerrotik Ozeano Artikoraino, bizi den talde etnolinguistikoa da. Beren hizkuntza, nenetsera, uraldar familiakoa eta samoiedo adarrekoa da. 2010eko erroldaren arabera, Errusiar Federazioan 44.640 nenets bizi ziren, gehienak Jamalia-Nenetsian (29.772) eta Nenetsian (7.504).\nNenets herria (nenetseraz: ненэй ненэче, errusieraz: ненцы), samoiedo eta jurak ere deitua, ipar-mendebaldeko Errusian, Itsaso Zuritik Taimyr penintsularaino eta Saian mendilerrotik Ozeano Artikoraino, bizi den talde etnolinguistikoa da. Beren hizkuntza, nenetsera, uraldar familiakoa eta samoiedo adarrekoa da. 2010eko erroldaren arabera, Errusiar Federazioan 44.640 nenets bizi ziren, gehienak Jamalia-Nenetsian (29.772) eta Nenetsian (7.504). (eu)\n*Tiumen oblasta (31.621) ** Jamalia-Nenetsia (29.772) ** Khanty-Mansi (1.438) * Arkhangelsk oblasta (8.020) ** Nenetsia (7.504) * Krasnoiarsk kraia (3.633)\nKristautasun ortodoxoa, xamanismoa\nEnetsak, nganasanak, selkupak\nNenets herria (eu)


Pedro Manterolaren Pintura atzera begirako erakusketa, Kondestablen\nErakusketa ikusgai egongo da lehenengo solairuko areto batean abenduaren 9ra arte\nPedro Manterolaren Pintura erakusketa zabalduko da gaur arratsaldean Kondestablearen jauregian; arte garaikidearen erreferente bilakatutako sortzaile iruindarraren atzera begirako erakusketa bat da, eta jendearendako ikusgai egongo da abenduaren 9ra bitarte, lehenengo solairuko 1. eta 2. aretoetan. Zendu zela urtebete pasa berri den une honetan, Iruñeko Udalak omenaldia egin nahi izan dio pintore, arte-historialari, irakasle, Altzuzako Jorge Oteiza Museo Fundazioaren zuzendari eta EHUko Arte Ederretako Fakultateko dekano izandakoari.\nKulturako, Hizkuntza Politikako, Hezkuntzako eta Kiroleko Alorreko zinegotzi ordezkari Maider Belokik eta erakusketaren komisario Pedro Salaberrik jendaurrean aurkeztu dute erakusketa, bere ibilbide luzeko zenbait etapatan sailkatutako 80 bat lanez osatua. Zendutako egile nafar garrantzitsuenen lanak aldian-aldian erakusteko udal-ekimenaren barruan dago erakusketa hau.\nAstelehenetik larunbatera egongo da ikusgai, 11:30etik 13:30era eta 17:30etik 20:30era. 500 katalogo argitaratu dira, eta salgai daude, 6 euroan.\nManterola (Iruña, 1936-2016) 60ko hamarkadan hasi zen pintatzen eta hasieran bere obra joera espresionistei lotzen bazitzaien ere, bizitzak aurrera egin ahala, beste zenbait fasetatik igaro zen: gertuko pertsonak erretratatu zituen, Boscoren pintura landu zuen -omenaldia egin zion Nire gozamenen lorategia izeneko erakusketan- eta Trantsizio garaian karga politiko nabarmeneko etapa bat izan zuen, zeinaren obrak Idatziak seriearen pean bildu baitira erakusketa honetan. Koadro horietan letra gainean letra gehiago marraztuta eta ikusgaitz bihurtutako letrak agertzen dira, eta ez da falta Miguel Hernández eta Blas de Otero gizarte-konpromiso handiko poeten aipamenik.\nBere lanetan islatzen diren bi parametro finkori eutsi zion Pedro Manterolak sormen-bizitza luzean zehar: pinturari buruzko gogoetari, zuzeneko adierazpide sinbolikoa den aldetik, eta errebeldia beti pertsonal eta agerikoari. Urteetan autorretratu ugari egiteaz gain, egilea bera koadroaren gaiaren parte bihurtzen zen askotan. Hain zuzen ere, erakusketan Azken lanak izena duen etapa piktorikoan garai ilun eta gordinago bat atzematen da, eta lan garratz eta nahasgarriak daude, sinbolismo klasikoko zenbait erreferente agertzen direlarik.\n70eko hamarkadaz geroztik, Nafarroako gunerik garrantzitsuenetan egin ditu Manterolak erakusketak: Rodezno Kondearen Aretoa, Udal Aurrezki Kutxa, Ziudadela, Nafarroako Museoa eta Lizarrako Gustavo de Maeztu Museoa. Bere obra ikusgai dago honako erakunde hauen bildumetan: Bilboko Arte Ederretako Museoa, Nafarroako Museoa, BBK Fundazioa, Foru Parlamentua eta Iruñeko Udala -udal-bildumako obrek osatzen dute erakusketa-.\nIruñean, 2017ko urriaren 18an\nPedro Manterolaren Pintura atzera begirako erakusketa, Kondestablen (65.5 Kb)\nPedro Manterolaren Pintura atzera begirako erakusketa, Kondestablen (77.76 Kb)